3. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 2 ธุรกิจหลัก ที่มีรายได้เกินกว่าร้อยละ 10 ของรายได้รวมตามงบการเงินสำหรับปีสิ้นสุดวันที่ 31 ธันวาคม 2549 ได้แก่ ธุรกิจเพลง และธุรกิจสื่อ โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

1. ธุรกิจเพลง

3.1 ลักษณะผลิตภัณฑ์หรือบริการ

การดำเนินธุรกิจเพลงของบริษัทเป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
ไปจนถึงการบริหารจัดเก็บค่าลิขสิทธิ์ นอกจากนี้ในกลุ่มบริษัทยังมีการดำเนินธุรกิจต่อเนื่องอื่นๆ เช่น
ธุรกิจดิจิตอลเพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิกวีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์เทปที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงที่ถนัด
ซึ่งมีความหลากหลายเพื่อครอบคลุมรสนิยมของลูกค้าแต่ละกลุ่ม
โดยกลุ่มบริษัทจัดโครงสร้างการทำการตลาดและประชาสัมพันธ์ของกลุ่มธุรกิจเพลง ออกเป็น 6
กลุ่มซึ่งเน้นแนวเพลงต่างกันไปดังนี้

- กลุ่ม Grammy Grand เพลงแนว Mainstream

- กลุ่ม More Music เพลงแนว Rock

- กลุ่ม Genie Record เพลงแนว Alternative และเพื่อชีวิต

- กลุ่ม Up^G เพลงแนว Pop Rock

- กลุ่ม Grammy Gold เพลงแนวลูกทุ่ง

- กลุ่มสนามหลวง เพลงแนวอินดี้

นอกจากนี้ยังมีกลุ่ม Grammy Big ที่ดูแลการผลิตอัลบั้มเพลงรวมฮิต และกลุ่ม GMM
International
ซึ่งดูแลการดำเนินธุรกิจที่เกี่ยวกับการนำเพลงต่างประเทศเข้ามาจำหน่ายในประเทศไทย
และการบริหารจัดเก็บค่าลิขสิทธิ์เพลงไทยในต่างประเทศอีกด้วย

สำหรับหน่วยงานและทีมงานที่ทำการสร้างสรรค์และผลิตผลงานเพลงภายใต้กลุ่มบริษัท มีทั้งหมด 20
(Label) ประกอบด้วย

+-----------------------+-----------------------+-----------------------+
| -   Encore            | -   Sleepless Society | -   Voodoo Record     |
+-----------------------+-----------------------+-----------------------+
| -   Giraffe           | -   Maker Head        | -   Buddy             |
+-----------------------+-----------------------+-----------------------+
| -   9 B 1             | -   Music Army        | -   C&D               |
+-----------------------+-----------------------+-----------------------+
| -   Mad Catz          | -   Green Light       | -   Dance planet      |
+-----------------------+-----------------------+-----------------------+
| -   Bulldog           | -   4REAL             |                       |
+-----------------------+-----------------------+-----------------------+
| -   ก้านคอคลับ          | -   Heine             |                       |
+-----------------------+-----------------------+-----------------------+
| -   สวัสดี เรคคอร์ดส     | -   Here-D            |                       |
+-----------------------+-----------------------+-----------------------+

นอกจากธุรกิจเพลงดังกล่าว บริษัทกำลังอยู่ระหว่างการดำเนินการลดขนาดธุรกิจในประเทศไต้หวัน
ภายใต้การดำเนินงานของบริษัท จีเอ็มเอ็ม 8866 จำกัดลง โดยไม่มีการออกอัลบั้มใหม่
แต่เน้นการจำหน่ายผลงานอัลบั้มเก่า และเน้นการขายลิขสิทธิ์เพลง (ทำนอง)
เพื่อให้นำไปดัดแปลงเป็นภาษาจีน ซึ่งถือเป็นการขยายผลในสิทธิ์ผู้ประพันธ์ (publishing Right)
ที่บริษัทถืออยู่ให้เป็นรายได้เพิ่มขึ้น

สำหรับ การผลิตและจัดจำหน่ายสินค้าเพลง บริษัท เอ็มจีเอ จำกัดซึ่งเป็นบริษัทในเครือ
ดำเนินธุรกิจรับจ้างผลิตซีดี วีซีดี
เป็นผู้รับผิดชอบในการนำมาสเตอร์เทปที่สมบูรณ์แบบจากกระบวนการสร้างสรรค์เพลง
ไปผลิตเป็นรูปแบบของเทป ซีดี และวีซีดี โดยทางบริษัทจีเอ็มเอ็ม แกรมมี่ จำกัด (มหาชน)
จะทำหน้าที่เป็นผู้จัดจำหน่ายสินค้าทั้งปลีก และส่งผ่านทางหน่วยธุรกิจค้าปลีกของบริษัท (Trading)
โดยหน่วยงานดังกล่าวจะกระจายสินค้าให้แก่ Modern Trade (Super Store) และ
Traditional Trade (ผู้ค้าส่ง และค้าปลีก) ทั่วประเทศ
รวมทั้งร้านค้าปลีกของบริษัทเองภายใต้ชื่อ Imagine อีกด้วย

กลุ่มบริษัทยังดำเนินธุรกิจ บริหารและจัดเก็บค่าลิขสิทธิ์
โดยจัดเก็บค่าลิขสิทธิ์จากผู้ประกอบการภัตตาคาร ร้านค้า สื่อวิทยุ ร้านคาราโอเกะ ตู้คาราโอเกะ
หรือผู้ประกอบการอื่นๆที่นำผลงานเพลงไปใช้ในทางการค้า
โดยบริษัทได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทและผลงานเพลงของเจ้าของลิขสิทธิ์ที่เป็นบุคคลภายนอกอื่นๆด้วย

นอกจากการดำเนินธุรกิจเพลงที่ครบวงจรดังกล่าว
กลุ่มบริษัทยังได้ดำเนินธุรกิจที่เกี่ยวเนื่องกับธุรกิจเพลงต่างๆ
เช่นธุรกิจบริหารศิลปินจะเป็นการคัดสรรและพัฒนาศิลปินใหม่
และยังดูแลจัดหางานให้กับศิลปินซึ่งเป็นการสนับสนุนการดำเนินงานของธุรกิจเพลง
ส่วนธุรกิจจัดกิจกรรมและคอนเสิร์ตเป็นการใช้ทรัพยากรทั้งผลงานเพลงและศิลปินที่กลุ่มบริษัทมีอยู่ในการต่อยอดธุรกิจ
และการดำเนินธุรกิจดิจิทัล
นั้นเป็นการนำผลงานเพลงของบริษัทมาพัฒนาเป็นผลงานและบริการในรูปแบบใหม่ๆตามความก้าวหน้าของเทคโนโลยี

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ นอกจากนี้
    เพื่อให้ผลงานเพลงของบริษัทครอบคลุมทุกกลุ่มเป้าหมาย
    บริษัทได้แบ่งแยกหน่วยงานในการสร้างสรรค์ผลงานเพลง
    ด้วยทีมงานระดับมืออาชีพของวงการเพลงเมืองไทย
    และด้วยความพร้อมทางด้านการแข่งขันและผลิตภัณฑ์ที่หลากหลาย
    รวมทั้งคุณภาพของทีมงานและผลงาน สื่อภาพลักษณ์ที่ดีของศิลปินที่ได้ถ่ายทอดออกไป
    ทำให้ผลงานของบริษัทมีเอกลักษณ์และคุณภาพ และผลงานหลายชิ้นมีความเป็น “อมตะ”
    สามารถนำกลับมาเรียบเรียงและขับร้องใหม่ได้ (ประเภท Cover Albums)
    ส่งผลให้ผลงานเพลงของกลุ่มบริษัทสามารถครองส่วนแบ่งการตลาดเพลงในประเทศไทยในทุกกลุ่มเป้าหมายทุกเพศทุกวัย

-   ธุรกิจบันเทิงที่ครบวงจร

    นอกเหนือจากการผลิตผลงานที่มีคุณภาพและมีความหลากหลายออกสู่สายตาผู้บริโภคแล้ว
    กลุ่มบริษัทยังมีโครงสร้างการดำเนินงานที่ครบวงจรสำหรับธุรกิจบันเทิง
    ทั้งในส่วนของการจัดจำหน่ายค้าส่งและปลีกในธุรกิจเพลง การบริหารการตลาดในด้านต่างๆ
    การมีธุรกิจสื่อที่เป็นของตนเอง ทั้งวิทยุ โทรทัศน์ และสิ่งพิมพ์ รวมทั้งธุรกิจดิจิทัล
    ซึ่งเป็นช่องทางการจำหน่ายใหม่ที่มีศักยภาพสูงเพื่อจำหน่ายผลงานเพลงของกลุ่มบริษัท
    สิ่งเหล่านี้ทำให้กลุ่มบริษัทมีความได้เปรียบในการแข่งขัน สามารถกำหนดนโยบาย กลยุทธ์
    และวางแผนการตลาดได้อย่างเหมาะสมและมีประสิทธิภาพ
    รวมทั้งการมีต้นทุนการผลิตและโฆษณาประชาสัมพันธ์ที่ต่ำ
    ซึ่งทำให้กลุ่มบริษัทได้รับประโยชน์สูงสุด

-   มีระบบการจัดจำหน่ายที่มีประสิทธิภาพ

  ปัจจุบันบริษัทได้นำระบบซอฟแวร์ที่มีประสิทธิภาพมาใช้กับการจัดจำหน่าย
  ซึ่งเอื้อประโยชน์เป็นอย่างมากในการกระจายสินค้าไปสู่กลุ่มเป้าหมายที่ถูกต้อง ซึ่งในปี 2549
  บริษัทจะเข้าสู่ระบบผลิตระบบขายและระบบบริหารสินค้าคงคลังที่สมบูรณ์
  ทำให้บริษัทสามารถใช้ข้อมูลดังกล่าวเพื่อควบคุมการผลิต วางกลยุทธ์ของร้านค้า
  วางนโยบายทางด้านการตลาด การจัดเก็บ และการบริหารสินค้าคงคลัง
  ได้มีประสิทธิภาพมากยิ่งขึ้นโดยการพัฒนาบนพื้นฐานของระบบงานที่มีชื่อเสียงของโลกคือ ระบบ
  SAP ซึ่งเพิ่มประสิทธิภาพในการบริหารธุรกิจทั้งสายได้และนำหน้าคู่แข่งในอุตสาหกรรมเดียวกัน

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดเกือบ 20,000 เพลง และศิลปินทั้ง Music และ
  Non-Musicในสังกัดกว่า 400 คน ซึ่งนับเป็นสินทรัพย์ที่ทรงคุณค่า
  โดยเพลงทั้งหมดได้ถูกจัดเก็บไว้ใน Music Library ของบริษัทเป็นผลงานที่มีคุณภาพ
  ซึ่งสามารถนำมาผลิตและสร้างสรรค์เป็นผลงานใหม่ในรูปแบบต่างๆ ได้ เช่น
  การรวมอัลบั้มในรูปแบบของคาราโอเกะ การรวมเพลงที่ได้รับความนิยม (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม (cover)เป็นต้น
  ส่วนศิลปินในสังกัดของบริษัทนอกจากการออกอัลบั้มผลงานเพลงตามปกติแล้ว ยังจัดแสดงคอนเสิร์ต
  การรับงานจ้างต่างๆ รวมถึงการเป็น presenter โฆษณาสินค้า และการแสดงต่างๆ
  อย่างต่อเนื่อง
  ซึ่งทั้งหมดล้วนเป็นช่องทางในการสร้างรายได้ให้แก่บริษัทอย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ เทป ซีดี และวีซีดีนั้นสามารถแบ่งได้เป็น 2 ประเภทหลักๆ
  คือ Modern Trade (Super Store) และ Traditional Trade (ผู้ค้าส่งและผู้ค้าปลีก)
  โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10 รายแรกดังนี้

  หน่วย : ร้อยละ

  -------------------------------- --- ----------- ----------- -----------
                                       2547        2548        2549

  รายได้รวมกันของลูกค้า 10 รายแรก          30.81       29.34       38.06
  -------------------------------- --- ----------- ----------- -----------

  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆเช่น สถานีวิทยุ, สายการบิน,
  ห้างสรรพสินค้า

  ในระยะ 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี และวีซีดีจะถูกจัดจำหน่ายผ่าน Modern Trade (Super
  Store) และ Traditional Trade (ผู้ค้าส่งและผู้ค้าปลีก) ทั่วประเทศ
  คิดเป็นสัดส่วนประมาณร้อยละ 35 และ 65 ของยอดขาย ตามลำดับ โดยมีรายละเอียด ดังนี้

1)  Modern Trade (Super Store)

    รวมถึง เทสโก้-โลตัส คาร์ฟูร์และบิ๊กซี ซึ่งมีสาขาอยู่ทั่วประเทศเกือบ 200 สาขา

2)  Traditional Trade

-   ผู้ค้าส่ง ปัจจุบันกลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด
    โดยทางกลุ่มผู้ค้าส่งจะทำการกระจายสินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 1,500
    ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป
    และร้านค้าปลีกประเภทสะดวกซื้อ เช่น 7-Eleven ปั๊มน้ำมัน ซึ่งมีสาขาอยู่ทั่วประเทศเกือบ
    4,000 สาขา รวมทั้งการค้าปลีกของกลุ่มบริษัทเป็นร้าน Imagine
    ซึ่งตั้งอยู่ในซูเปอร์สโตร์ชั้นนำ
    โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2549 บริษัทมีร้าน Imagine อยู่ทั้งสิ้น 48 สาขา
    นอกจากนี้บริษัทยังเพิ่มช่องทางการกระจายสินค้า โดยการจัดตั้งหน่วย Mobile
    ซึ่งจะกระจายอยู่ในงานสินค้าและตามแหล่งช้อปปิ้งต่างๆ

  3.2.2 สภาพการแข่งขัน

  ในปี 2548 ที่ผ่านมา
  ธุรกิจเพลงมีการเปลี่ยนแปลงไปจากความก้าวหน้าของเทคโนโลยีที่เกี่ยวข้อง
  ทำให้เกิดช่องทางในการขายและรูปแบบบริการใหม่ๆ
  ผู้ประกอบการต่างๆแข่งขันกันในการสร้างมูลค่าเพิ่มจากการขายอัลบั้มเพลงตามปกติ
  เช่นขายลิขสิทธิ์เพลงสำหรับการให้บริการเสียงเพลงระหว่างรอสาย (Caller Ring)
  การดาวน์โหลดเพลงแบบเพลงเดียว และ การดาวน์โหลดเพลงทั้งอัลบั้ม
  การสมัครเป็นสมาชิกรายเดือนเพื่อได้รับสิทธิในการดาวน์โหลดเพลงเพื่อฟังแบบไม่จำกัดจำนวนเพลงในแต่ละเดือน
  หรือการฟังเพลงผ่านอินเตอร์เน็ต
  นอกจากนั้นยังมีการแข่งขันในการพัฒนาธุรกิจอื่นๆที่เกี่ยวข้องกับธุรกิจเพลง เช่นธุรกิจบริหารศิลปิน
  เพื่อสร้างมูลค่าเพิ่มให้กับทั้งศิลปินและผลงานเพลง

  ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 80 และร้อยละ 20 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง
  โดยเพลงไทยสากลจะมีการพัฒนาแนวดนตรีอย่างหลากหลายและเปลี่ยนแปลงไปตามยุคตามสมัย
  ในขณะที่แนวเพลงไทยลูกทุ่งจะไม่ค่อยมีการเปลี่ยนแปลงมากนัก
  ส่วนใหญ่มักเป็นการนำเนื้อร้องเพลงเก่าซึ่งเป็นอมตะมาเปลี่ยนทำนองดนตรีใหม่ให้ทันสมัยมากขึ้น
  หรือบางอัลบั้มก็มีการแต่งเนื้อร้องและทำนองเพลงใหม่

  สำหรับส่วนแบ่งทางการตลาดของธุรกิจเพลงนั้นไม่สามารถแยกสัดส่วนได้ชัดเจน
  เนื่องจากไม่มีองค์การกลางในการรวบรวมและจำนวนและมูลค่าตลาดเพลงทั้งหมด
  ทั้งนี้จากการจัดลำดับเพลงยอดนิยมประจำปี หรือประจำสัปดาห์ จะเห็นว่าประมาณ 70% ของ
  Top 10 จะเป็นผลงานของบริษัททั้งในส่วนของเพลงไทยสากลและเพลงลูกทุ่ง
  ในปัจจุบันบริษัทมีคู่แข่งโดยตรงเพียง 1 บริษัทเท่านั้น

  แนวโน้มภาวะอุตสาหกรรมและการแข่งขัน

  สำหรับแนวโน้มในปี 2550 บริษัทคาดว่าการแข่งขันจะมีความรุนแรงเพิ่มขึ้น
  ในแง่ของความพยายามจากผู้ประกอบการในการสร้างสรรค์ความแปลกใหม่ และความหลากหลาย
  รวมถึงมีการแบ่งกลุ่มเป้าหมายโดยมี segmentation ที่ชัดเจนขึ้น
  นอกจากนี้ยังจะเป็นการแข่งขันกันในแง่ของการขยายช่องทางในการสร้างรายได้ใหม่ๆ
  ที่เป็นการใช้ประโยชน์จาก Music Library และศิลปินในสังกัดของตน ดังที่กล่าวถึงข้างต้น
  รวมถึงการใช้ประโยชน์จากเทคโนโลยีใหม่ๆ ที่จะเกิดขึ้นในอนาคต
  ซึ่งรวมถึงการพัฒนาประสิทธิภาพของโทรศัพท์มือถือและเครือข่าย โทรศัพท์มือถือเอง
  ที่จะเอื้อประโยชน์ต่อการแปลงผลงานเพลงต่างๆ ให้อยู่ในรูปแบบดิจิตอล
  ซึ่งจะทำให้บริการดาวน์โหลด Digital Content
  ผ่านโทรศัพท์มือถือขยายบริการและเพิ่มความหลากหลายอย่างรวดเร็ว หรือผู้ประกอบการด้าน
  broadband ก็มีการพัฒนาระบบ internet
  ซึ่งจะทำให้ผู้ใช้สามารถดาวน์โหลดผลิตภัณฑ์ต่างๆได้สะดวก และรวดเร็วขึ้น
  รวมถึงเกมส์ออนไลน์ต่างๆ
  และปัจจัยสำคัญที่จะเป็นตัวกำหนดความสำเร็จของผู้ประกอบการแต่ละรายในอนาคต ก็คือ
  content ที่มีอยู่ ซึ่งคือขนาด และคุณภาพของ Music Library และ
  ศิลปินในสังกัดที่จะสามารถนำมาใช้ประโยชน์ได้ตามทุกช่องทางที่เกิดขึ้นใหม่ได้ในอนาคต

  3.3 การจัดหาผลิตภัณฑ์หรือบริการ

  3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

  1) เนื้อร้องและทำนอง

  บริษัทมี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานคุณภาพและแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด 203 คน
  นอกจากนี้ยังมีผลงานเพลงอีกประมาณเกือบ 20,000 เพลงที่เป็นลิขสิทธิ์ของบริษัท อยู่ใน Music
  Library
  ซึ่งเป็นผลงานเพลงที่สามารถนำมาผลิตและสร้างสรรค์เป็นผลงานใหม่ในรูปแบบต่างๆได้อีกในอนาคต

  2) ศิลปิน

  มีศิลปินเดี่ยวและกลุ่มศิลปิน ทั้ง Music และ Non-Music ณ สิ้นปี 2549
  บริษัทมีศิลปินในสังกัดมากกว่า 270 หน่วย รวมทั้งหมดมากกว่า 400 คน

  3) สตูดิโอ

  มีห้องอัดเสียง และห้องตัดต่อ บริหารโดยบริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่างๆ

  4) โรงงาน คลัง และศูนย์กระจายสินค้า

  กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
  ตั้งอยู่เลขที่ 36/1, 36/5 สุขุมวิท 69 แขวงพระโขนงเหนือ เขตวัฒนา กรุงเทพฯ
  มีพื้นที่ใช้สอยรวมทั้งสิ้น 6,606 ตารางเมตร ซึ่งกำลังการผลิตเทปเพลง ซีดี และ วีซีดี
  พร้อมทั้งปริมาณการผลิตจริงในระยะ 3 ปี ย้อนหลังเป็นดังนี้

  --------------------------------- ------------ ------------ ------------
  เทป                               ปี 2547       ปี 2548       ปี 2549

  กำลังการผลิตเต็มที่ (หน่วย)             38,232,000   38,232,000   38,232,000

  ปริมาณการผลิตปกติ * (หน่วย)           19,115,000   12,744,000   12,744,000

  ปริมาณการผลิตจริง** (หน่วย)           9,364,738    5,402,441    2,404,950

  อัตราการใช้กำลังการผลิต (ร้อยละ)       24.49        14.13        6.29

  อัตราเพิ่มของปริมาณการผลิต (ร้อยละ)     (22)         (22)         (55)

  จำนวนกะที่สามารถผลิตเต็มที่ (กะ)        2.0          2.0          2

  จำนวนกะที่ผลิตปกติ (กะ)               1.4          2.0          2.0

  จำนวนกะที่ผลิตจริง (กะ)               0.7          0.4          0.2
  --------------------------------- ------------ ------------ ------------

  --------------------------------- ------------ ------------ ------------
  ซีดี                                ปี 2547       ปี 2548       ปี 2549

  กำลังการผลิตเต็มที่ (หน่วย)             7,965,000    12,744,000   12,744,000

  ปริมาณการผลิตปกติ * (หน่วย)           6,372,000    10,195,200   8,920,800

  ปริมาณการผลิตจริง (หน่วย)             9,313,398    8,017,579    7,920,435

  อัตราการใช้กำลังการผลิต (ร้อยละ)       73.08        62.91        62.15

  อัตราเพิ่มของปริมาณการผลิต (ร้อยละ)     17           (14)         (1.2)

  จำนวนกะที่สามารถผลิตเต็มที่ (กะ)        2.0          2.0          2

  จำนวนกะที่ผลิตปกติ (กะ)               1.1          1.1          1.1

  จำนวนกะที่ผลิตจริง (กะ)               0.9          0.9          0.9

                                                              
  --------------------------------- ------------ ------------ ------------

  --------------------------------- ------------ ------------ ------------
  วีซีดี                               ปี 2547       ปี 2548       ปี 2549

  กำลังการผลิตเต็มที่ (หน่วย)             23,895,000   19,116,000   19,116,000

  ปริมาณการผลิตปกติ* (หน่วย)            19,116,000   15,292,800   16,567,200

  ปริมาณการผลิตจริง (หน่วย)             13,837,957   15,807,551   14,266,720

  อัตราการใช้กำลังการผลิต (ร้อยละ)       72.39        82.69        74.63

  อัตราเพิ่มของปริมาณการผลิต (ร้อยละ)     9            14           (10)

  จำนวนกะที่สามารถผลิตเต็มที่ (กะ)        2.0          2.0          2.0

  จำนวนกะที่ผลิตปกติ (กะ)               1.1          1.0          1.2

  จำนวนกะที่ผลิตจริง (กะ)               0.9          1.0          0.9
  --------------------------------- ------------ ------------ ------------

  * ณ เวลาการผลิตปกติ 8 ชั่วโมงต่อวัน

  ** อัตราการผลิตเทปลดลงต่อเนื่องและมีสาระสำคัญ
  เนื่องจากแนวโน้มความต้องการของผู้บริโภคในผลิตภัณฑ์รูปแบบเทปลดลงจากการความก้าวหน้าด้านอุปกรณ์เครื่องเสียงและเทคโนโลยี
  อย่างไรก็ตามบริษัทยังดำเนินงานสายการผลิตนี้
  เพื่อรองรับสินค้าประเภทเพลงลูกทุ่งและสินค้าเพลงที่เน้นตลาด Mass

รายชื่อศิลปินที่มียอดจำหน่ายสูงสุด 10 อันดับแรก

+---+--------------+-----+--------------+-------+--------------+-----+
| ล | ปี 2547       |     | ปี 2548       |       | ปี 2549       |     |
| ำ |              |     |              |       |              |     |
| ด |              |     |              |       |              |     |
| ับ |              |     |              |       |              |     |
+===+==============+=====+==============+=======+==============+=====+
|   | ชื่อศิลปิน       | สัด  | ชื่อศิลปิน       | สัดส่วน | ชื่อศิลปิน       | สัด  |
|   |              | ส่วน |              |       |              | ส่วน |
+---+--------------+-----+--------------+-------+--------------+-----+
| 1 | ต่าย อรทัย     | 8.  | ต่าย อรทัย     | 8.57% | ต่าย อรทัย     | 5.  |
| . | ดาบคำ        | 23% | ดาบคำ        |       | ดาบคำ        | 81% |
+---+--------------+-----+--------------+-------+--------------+-----+
| 2 | ธงชัย + เสก   | 6.  | ธงชัย         | 6.78% | ศิริพร อำไพพงษ์ | 5.  |
| . | โลโซ         | 32% | แมคอินไตย์     |       |              | 34% |
+---+--------------+-----+--------------+-------+--------------+-----+
| 3 | รวม Hits     | 6.  | พลพล         | 5.22% | ธงชัย         | 5.  |
| . | Project      | 30% | พลกองเส็ง     |       | แมคอินไตย์     | 01% |
+---+--------------+-----+--------------+-------+--------------+-----+
| 4 | Best of the  | 4.  | 10 ปี แกรมมี่   | 5.09% | พั้นซ์ – วรกาญน์ | 3.  |
| . | Year Project | 69% | โกลด์         |       |              | 59% |
+---+--------------+-----+--------------+-------+--------------+-----+
| 5 | ซิลลี่ ฟูลส์      | 3.  | วง Body Slam | 4.09% | เสก – เสกสรร | 3.  |
| . |              | 24% |              |       |              | 52% |
|   |              |     |              |       | ศุขพิมาย       |     |
+---+--------------+-----+--------------+-------+--------------+-----+
| 6 | ลานนา คัมมินส์  | 2.  | ศิริพร อำไพพงษ์ | 3.06% | อัสนี&วสันต์     | 3.  |
| . |              | 41% |              |       | โชติกุล        | 35% |
+---+--------------+-----+--------------+-------+--------------+-----+
| 7 | วง CLASH     | 2.  | เสก – เสกสรร | 2.99% | วง CLASH     | 3.  |
| . |              | 17% |              |       |              | 25% |
|   |              |     | ศุขพิมาย       |       |              |     |
+---+--------------+-----+--------------+-------+--------------+-----+
| 8 | พลพล         | 2.  | พั้นซ์ – วรกาญน์ | 2.98% | พี สะเดิด      | 2.  |
| . | พลกองเส็ง     | 09% |              |       |              | 79% |
+---+--------------+-----+--------------+-------+--------------+-----+
| 9 | ศิริพร อำไพพงษ์ | 1.  | วง           | 2.85% | ปาล์มมี่ อีฟ     | 1.  |
| . |              | 89% | Peacemaker   |       | ปานเจริญ      | 82% |
+---+--------------+-----+--------------+-------+--------------+-----+
| 1 | V Friends    | 1.  | Best of the  | 2.75% | Best of the  | 1.  |
| 0 | Project      | 88% | Year Project |       | Year Project | 72% |
| . |              |     |              |       |              |     |
+---+--------------+-----+--------------+-------+--------------+-----+
|   | รวม          | 39. | รวม          | 4     | รวม          | 36  |
|   |              | 22% |              | 4.38% |              | .2% |
+---+--------------+-----+--------------+-------+--------------+-----+

  จะเห็นได้ว่าศิลปินของบริษัทเป็นศิลปินที่ได้รับความนิยมยาวนาน
  และมีกลุ่มศิลปินรุ่นใหม่ในกลุ่มเพลงแนวต่างๆที่ได้รับความนิยมในอัตราที่สูงเช่นกัน

  3.3.2 จำนวนผู้จำหน่ายวัตถุดิบ

  วัตถุดิบที่ใช้ในการผลิต ซีดี วีซีดี และดีวีดี ได้แก่ เม็ดพลาสติก สี และ แลคเคอร์ เป็นต้น
  ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
  โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบแต่ละราย
  จึงทำให้ไม่มีปัญหาในการจัดหาวัตถุดิบ นอกจากนี้
  เนื่องจากผู้ประกอบการที่ผลิตวัตถุดิบต่างๆมีจำนวนมากรายในประเทศ
  ดังนั้นกลุ่มบริษัทจึงสามารถจัดหาวัตถุดิบต่างๆ ได้จากผู้จัดจำหน่ายรายอื่นได้เช่นกัน
  ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
  ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
  กลุ่มบริษัทจะว่าจ้างผู้ผลิตรายอื่นทดแทน
  ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

  3.3.2 ผลกระทบต่อสิ่งแวดล้อม

  ไม่มี

  3.4 งานที่ยังไม่ได้ส่งมอบ

ไม่มี

2. ธุรกิจสื่อ

  ธุรกิจสื่อประกอบไปด้วย 4 ธุรกิจหลักได้แก่ ธุรกิจวิทยุ ธุรกิจโทรทัศน์ ธุรกิจสิ่งพิมพ์
  และธุรกิจสร้างสรรค์และบริหารกิจกรรมทางการตลาด

  ธุรกิจวิทยุ

  3.1 ลักษณะผลิตภัณฑ์หรือบริการ

    ผลิตภัณฑ์หลักของธุรกิจวิทยุ คือ
    การผลิตรายการวิทยุเพื่อออกอากาศผ่านสถานีวิทยุกระจายเสียง
    โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
    เพื่อนำมาประกอบธุรกิจในเชิงพาณิชย์ โดยในปี 2549
    กลุ่มบริษัทฯมีรายการวิทยุของกลุ่มบริษัททั้งสิ้น 6 รายการ
    โดยแต่ละรายการมีลักษณะเฉพาะที่ต่างกันดังนี้

    รายการที่ดำเนินการอยู่ ณ 31 ธันวาคม 2549

+-------------+----------------+------------------+-------------------+
|   สถานีวิทยุ   |   วัน /         |   ลักษณะรายการ    |   กลุ่มเป้าหมาย      |
|             |                |                  |                   |
|             |  เวลาออกอากาศ/ |                  |                   |
|             |   รัศมีครอบคลุม   |                  |                   |
+=============+================+==================+===================+
|   F.M.      |   ทุกวัน ตลอด 24 | รายการวิทย        |   กลุ่มคนทำ         |
|   106.5     |   ชั่วโมง /      | ุยอดนิยมของคนทำงาน | งานทั้งชายและหญิงอายุ |
|   MHz.      |                | ที่เปิดเพลงเพราะ    |   35 ปีขึ้นไป        |
|             |   กรุงเทพฯ      | และ              |                   |
|   Green     |   ปริมณฑล       | มีกิจกรรมดีๆเพื่อสังคม |                   |
|   Wave      |   เพชรบุรี       |                  |                   |
|             |   ประจวบคีรีขันธ์  |                  |                   |
|   []        |                |                  |                   |
+-------------+----------------+------------------+-------------------+
|   F.M. 94.0 |   ทุกวัน ตลอด 24 | คลื่นบันเทิงอันดับ 1   |   วัยรุ่นและคนทำงาน  |
|   MHz.      |   ชม.          | คลื่นแรก           |   อายุระหว่าง 18-30 |
|             |                | และคล            |   ปี               |
|   EFM       |   กรุงเทพฯ      | ื่นเดียวในประเทศไทย |   ที่ชื่นชอบความทันสมัย |
|             |   ปริมณฑล       |                  |   และติดตามข่า      |
|   (เ        |   อ่างทอง       |                  | วคราวความเคลื่อนไหว |
| ดิมออกอากาศที่ |   กาญจนบุรี      |                  |   (Trend)         |
|             |                |                  |                   |
|   คลื่น F.M.  |   ชลบุรี         |                  |  ในแวดวงบันเทิงต่างๆ |
|   93.5 MHz. |   (บางส่วน)     |                  |                   |
|   )         |   และราชบุรี     |                  |                   |
|             |                |                  |                   |
|   []        |                |                  |                   |
+-------------+----------------+------------------+-------------------+
|   F.M. 91.5 |   ทุกวัน ตลอด 24 | รายการ           | วัยรุ่นทั้งชายและหญิง   |
|   MHz.      |   ชั่วโมง /      | วิทยุยอดนิยมของวัยรุ่น | อายุระหว่าง 15 ปี ถึง |
|             |                | และคนรุ่น          | 24 ปี              |
|   Hot Wave  |   กรุงเทพฯ      | ใหม่ที่ชอบความทันสมัย |                   |
|             |   ปริมณฑล อยุธยา | ไม่จำเจ           |                   |
|   []        |   สระบุรี        |                  |                   |
+-------------+----------------+------------------+-------------------+
|   F.M. 89.0 |   ทุกวัน ตลอด 24 | รายการ           |   กลุ่มค            |
|   MHz.      |   ชั่วโมง /      | วิทยุที่เปิดเพลงเพราะ | นทำงานทั้งชายและหญิง |
|             |                | ฟังง่ายๆ สบายๆ     |   อายุระหว่าง 24 ปี  |
|   Banana FM |   กรุงเทพฯ      | ทั้งเพ             |   ถึง 34 ปี         |
|   [1]       |   ปริมณฑล       | ลงไทยและเพลงสากล |                   |
|             |                | ในสไตล์ Easy      |                   |
|   []        |   ชลบุรี         | Listening        |                   |
|             |                | โดยเน้นการเป      |                   |
|             |                | ิดเพลงเพราะต่อเนื่อง |                   |
+-------------+----------------+------------------+-------------------+

รายการที่ได้ยกเลิกระหว่างปี 2549

+-------------+----------------+------------------+-------------------+
|   สถานีวิทยุ   |   วัน /         |   ลักษณะรายการ    |   กลุ่มเป้าหมาย      |
|             |                |                  |                   |
|             |  เวลาออกอากาศ/ |                  |                   |
|             |   รัศมีครอบคลุม   |                  |                   |
+=============+================+==================+===================+
|   F.M. 88.0 |   ทุกวัน 05:00   | รายก             |   วัย              |
|   MHz.      |   -02:00 น     | ารวิทยุที่เปิดเพลงไทย | รุ่นเพศชายและหญิงอายุ |
|             |                | และเพลงสากล      |   18 ปีขึ้นไป        |
|   Peak FM   |   (21 ชั่วโมง    |                  |   /วัยทำงานหนุ่มสาวห |
|   [2]       |   ต่อวัน)        |                  | รือผู้ใหญ่ที่มีความทันสมัย |
|             |   /กรุงเทพฯ     |                  |                   |
|   []        |   ปริมณฑล ชลบุรี  |                  |                   |
+-------------+----------------+------------------+-------------------+
|   F.M. 94.0 |   ทุกวัน ตลอด 24 | รายกา            |   กลุ่มเป           |
|   MHz.      |   ชั่วโมง /      | รวิทยุข่าวสารที่ทันสมัย | ้าหมายคนวัยทำงานอายุ |
|             |                | รู้จริง             |   30 ปีขึ้นไป        |
|   Open      |   กรุงเทพฯ      | และทันต่อทุกเหตุการณ์ |                   |
|   Radio [3] |   ปริมณฑล       |                  |                   |
|             |                |                  |                   |
|   []        |                |                  |                   |
+-------------+----------------+------------------+-------------------+

 รายละเอียดรูปแบบรายการของแต่ละสถานีวิทยุ

  สถานีวิทยุ : F.M. 106.5 MHz. (Green Wave) คณะกรรมการกิจการโทรคมนาคมแห่งชาติ

  Green Wave คือ รายการวิทยุที่ได้รับความนิยมสูงสุด ในกลุ่มผู้ฟังคนทำงาน
  ที่ชื่นชอบเพลงเพราะ ฟังสบาย จากทุกยุคทุกสมัย
  เป็นผู้นำในการนำเสนอรูปแบบรายการวิทยุที่ส่งเสริมจิตสำนึกที่ดี
  เกี่ยวกับสิ่งแวดล้อมยาวนานมากว่า 15 ปี พร้อมทั้งนำเสนอเพลงดีๆ
  กับความรู้สึกดีๆผ่านเนื้อหาและกิจกรรมต่างๆในรายการที่เข้ากับ Lifestyle ของคนยุคใหม่
  ไม่ว่าจะเป็นเรื่องการพักผ่อน ความบันเทิง การออกกำลังกาย การดูแลสุขภาพ
  การพัฒนาตัวเองในด้านต่างๆ เพื่อคุณภาพชีวิตที่ดีของทุกคน

  สถานีวิทยุ : F.M. 94.0 MHz. (EFM) สถานีวิทยุกองทัพบก

  94 EFM “Great Gossip Great Music” คือ คลื่นบันเทิงอันดับ 1
  คลื่นแรกและคลื่นเดียวในประเทศไทย เป็นคลื่นเดียวบนหน้าปัดวิทยุ ที่มีเหล่า Celebrity DJ.
  มาคอยอัพเดทเรื่องราวข่าวสาร Gossip ในวงการบันเทิง
  พร้อมเปิดเพลงไพเราะ0ให้ได้ฟังกันตลอด 24 ชม. โดยผู้ฟังจะได้ฟังเรื่องราว
  ข่าวคราวความเคลื่อนไหวต่างๆจากปากของบรรดาศิลปิน ดารานักร้อง
  และคนดังในวงการบันเทิง ตัวจริง เสียงจริงก่อนใคร นอกจากนี้ 94 EFM
  ยังเป็นรายการที่รวบรวมเรื่องราวและกิจกรรมที่ทันสมัย อินเทรนด์
  โดยเปิดโอกาสให้ผู้ฟังได้เข้ามาสัมผัส ร่วมทำกิจกรรมกับเหล่าศิลปิน
  ดารานักร้องและคนดังในวงการบันเทิงแบบใกล้ชิด ในแบบที่ไม่มีคลื่นวิทยุอื่นทำได้

สถานีวิทยุ : F.M. 91.5 MHz. (Hot Wave) สถานีวิทยุยานเกราะ

  Hot Wave คือ คลื่นวิทยุที่อยู่คู่กับคนฟังวัยรุ่นมานานกว่า 16 ปี
  เป็นรายการวิทยุที่รวบรวมเรื่องราวทันสมัย สำหรับวัยรุ่นโดยเฉพาะ
  เป็นศูนย์กลางของความทันสมัย อินเทรนด์ มีสีสัน ไม่หยุดนิ่ง ทั้งความบันเทิงและความรู้
  รวมถึงเรื่องราวที่เป็นกระแสอยู่ในขณะนั้น ซึ่งทำให้ไม่พลาดทุกความเคลื่อนไหว
  โดยเป็นรายการที่เปิดเพลงตลอด 24 ชม. ทั้งเพลง ไทย สากล เอเชีย ทั่วทุกมุมโลก
  ที่ใหม่ที่สุด ร้อนที่สุด ก่อนใครบนหน้าปัดคลื่นวิทยุ
  รวมถึงเป็นคลื่นแรกในการเปิดอัลบั้มและการให้สัมภาษณ์ของศิลปินทุกกลุ่ม
  และรวมทุกกิจกรรมที่โดนใจ ทันสมัย ไม่ซ้ำแบบใคร ไม่ว่าจะเป็นคอนเสิร์ต หรือทริปทั้งใน –
  นอกประเทศ อีกทั้งยังมีดีเจ. ที่เป็นผู้นำเทรนด์ และสร้างความบันเทิง เปิดเพลงเพราะ
  สนุกสนาน ขำขัน โดยความบันเทิงต่างๆ ได้รวมทุกกิจกรรมไว้ใน Hot Wave F.M. 91.5
  MHz.

  สถานีวิทยุ : F.M. 89.0 MHz. (Banana FM) สถานีวิทยุยานเกราะ

  เป็นรายการวิทยุที่เปิดเพลงไทย / สากล ที่เน้นเพลงเพราะฟังสบาย สไตล์ Easy listening
  โดยจะมีการเลือกสรรเพลงที่ได้รับความนิยมที่สุด และเพลงเพราะที่สุดมาเปิดให้ฟัง
  รวมทั้งมีการปรับเนื้อหาและรูปแบบให้ตอบโจทย์ และตรงกับความต้องการกับกลุ่มเป้าหมาย /
  กลุ่มคนฟังมากที่สุด โดยเน้นการเปิดเพลงเพราะต่อเนื่อง
  และกิจกรรมทุกๆกิจกรรมมีการสำรวจว่าเป็นสิ่งที่กลุ่มคนฟังต้องการมากที่สุด

  สถานีวิทยุ : F.M. 88.0 MHz. (Peak FM) กรมประชาสัมพันธ์

  Peak FM “Peak U Up” เป็นรายการวิทยุที่นำเสนอเรื่องราวของความเป็นที่สุดในด้านต่างๆ
  โดยเป็นการสื่อสารกับผู้ฟังอย่างใกล้ชิดเพื่อถ่ายทอดเรื่องราวในลักษณะของการสร้างการเหนือความคาดหมาย
  มีความเป็นธรรมชาติ ภายใต้รูปแบบของการเป็นที่สุด (PEAK) ไม่มีกฎเกณฑ์
  ไม่มีรูปแบบอย่างเป็นทางการ เน้นความทันสมัย ตื่นเต้นเร้าใจเหนือการคาดเดา
  ตลอดจนรูปแบบการจัดกิจกรรมต่างๆ ก็จะบ่งบอกความเป็นที่สุดเช่นกัน
  ซึ่งเป็นคลื่นวิทยุที่มีเอกลักษณ์เฉพาะตัวภายใต้สโลแกน “ไม่ใช่เพื่อความเป็นที่หนึ่ง
  แต่เพื่อความเป็นที่สุด!” และ ในเดือนมีนาคม 2549 ได้เปลี่ยนรูปแบบและชื่อรายการเป็น Buzz
  FM เป็นความร่วมมือของอาร์.เอ็น.ที กับบมจ.จีเอ็มเอ็ม มีเดีย ผลิตรายการวิทยุที่เปิดเพลงแนว
  Easy listening และข้อมูลสำหรับคนเดินทาง โดยนอกจากจะถ่ายทอดผ่านคลื่น F.M. 88.0
  แล้วยังถ่ายทอดผ่านรถขนส่งมวลชนของ ขสมก.
  ในเขตกรุงเทพฯและปริมณฑลอันจะทำให้ครอบคลุมกลุ่มเป้าหมายผู้บริโภคที่ชัดเจนและในวงกว้าง
  แต่ก็ได้ยกเลิกการออกอากาศไป เนื่องจากความไม่พร้อมทางด้านเทคนิค โดยทางบริษัทฯ
  ได้คืนคลื่นให้กับกรมประชาสัมพันธ์ ตั้งแต่วันที่ 31 พฤษภาคม 2549 ที่ผ่านมา

  สถานีวิทยุ : F.M. 94.0 MHz. (Open Radio) สถานีวิทยุกองทับบก

  Open Radio คลื่นสถานีข่าวทันสมัย เป็นความร่วมมือจีเอ็มเอ็ม มีเดียกับสำนักข่าวไทยไทม์
  ในการผลิตรายการวิทยุคลื่นสถานีข่าว โดยสำนักข่าวไทยไทม์ผู้เชี่ยวชาญทางด้านการข่าว
  ในทุกๆด้าน ไม่ว่าจะเป็น การเมือง เศรษฐกิจ สังคม วัฒนธรรมและข่าวกีฬา
  จะรับผิดชอบด้านเนื้อหา ทางจีเอ็มเอ็ม มีเดีย จะรับผิดชอบด้านการตลาด
  ซึ่งจะเป็นสถานีข่าวที่รวบรวมบุคลากรด้านข่าวชั้นนำของเมืองไทย ทั้งนักวิชาการ คอลัมนิสต์
  สื่อมวลชนครบทุกแขนงที่พร้อมจะวิเคราะห์ข่าวและรายงานสถานการณ์ข่าวได้ตลอด 24 ชั่วโมง
  จะเป็นคลื่นข่าวที่มุ่งยึดข้อเท็จจริงเป็นหลักในการนำเสนอข่าวและพร้อมเปิดรับข่าวสารความเคลื่อนไหวทั้งจากภาครัฐ
  ภาคเอกชนและภาคประชาชนอย่างเต็มที่ เพื่อตอกย้ำความเป็นคลื่นข่าวทันสมัยตามคอนเซ็ปต์
  “เปิดโลก เปิดใจ เปิดความเป็นจริง” แต่ก็ได้ยกเลิกการออกอากาศไป ตั้งแต่วันที่ 31
  พฤษภาคม 2549 โดยทางบริษัทฯ ได้ปรับเปลี่ยนรายการมาเป็น FM 94.0 MHz. EFM แทน (
  ย้ายรายการมาจากคลื่น FM 93.5 MHz.)

  3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย
    โดยรายการวิทยุทุกคลื่นของกลุ่มบริษัทฯได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่า ให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้ กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัทฯ
    โดยมีการจัดอบรมให้แก่พนักงานของกลุ่มบริษัทฯอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบไม่ว่าจะเป็นการท่องเที่ยวทั้งในประเทศและต่างประเทศ
    การแข่งขันการขับรถยนต์ทางไกล (Rally) การจัดคอนเสิร์ต
    และการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม คือกลุ่มผู้ฟัง
    และกลุ่มผู้ซื้อสื่อโฆษณา

-   วิทยุบนอินเตอร์เน็ต

    เพื่อเป็นการเพิ่มศักยภาพในการรับฟัง
    กลุ่มธุรกิจวิทยุได้นำเอาความบันเทิงด้านเสียงเพลงมาผนวกกับเทคโนโลยีในปัจจุบัน
    และถ่ายทอดผ่านระบบ บรอดแบรนด์ เซอร์วิส หรือ Internet
    ทำให้กลุ่มธุรกิจวิทยุสามารถนำเสนอความบันเทิงด้านเสียงเพลงผ่านทางอินเตอร์เน็ตที่สามารถเข้าถึงได้ทุกที่
    ในทุกมุมโลกที่มีการใช้งานเป็นแห่งแรกของเมืองไทย โดยเปิดบริการเต็มรูปแบบภายใต้ชื่อ
    www.atimemedia.com
    ซึ่งถือเป็นการสร้างสัมพันธภาพใหม่ระหว่างผู้จัดรายการและผู้ฟังซึ่งสามารถรับฟังได้ทั่วโลก
    อันจะช่วยลดข้อจำกัดของเขตพื้นที่กระจายเสียงที่ไม่สามารถรับคลื่นความถี่ได้
    หรือในต่างประเทศด้วยการกระจายเสียงที่ไม่มีขีดจำกัดด้านพรมแดน

  ลักษณะลูกค้าและกลุ่มลูกค้าเป้าหมาย

  กลุ่มผู้ฟังเป้าหมาย

  กลุ่มผู้ฟังเป้าหมายของแต่ละสถานีจะชัดเจนตามรูปแบบของรายการในแต่ละคลื่น
  ซึ่งสามารถสรุปได้ 6 กลุ่มดังนี้

1)  F.M. 106.5 MHz. Green Wave : กลุ่มคนทำงานทั้งชายและหญิงอายุ 35 ปีขึ้นไป

2)  F.M. 94.0 MHz. EFM (เดิมออกอากาศที่คลื่น F.M. 93.5 MHz. ) :
    วัยรุ่นและคนทำงาน อายุระหว่าง 18-30 ปี ที่ชื่นชอบ ความทันสมัย
    และติดตามข่าวคราวความเคลื่อนไหว (Trend) ในแวดวงบันเทิงต่างๆ

3)  F.M. 91.5 MHz. Hot Wave : วัยรุ่นทั้งชายและหญิง อายุระหว่าง 15 ปี ถึง 24 ปี

4)  F.M. 89.0 MHz. Banana FM : กลุ่มคนทำงานทั้งชายและหญิง อายุระหว่าง 24 ปี ถึง
    34 ปี

5)  F.M. 88.0 MHz. Peak FM : โดยมีกลุ่มเป้าหมายตั้งแต่กลุ่มนักเรียน
    นิสิตนักศึกษาจนถึงกลุ่มคนทำงาน

6)  F.M. 106.5 MHz. Green Wave : กลุ่มคนทำงานทั้งชายและหญิงอายุ 35 ปีขึ้นไป

  กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  71 ของยอดขาย และขายตรงให้กับลูกค้าประมาณร้อยละ 29 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------ ----------------------- -------- --------
                                 2547                    2548     2549

  รายได้รวมกันของลูกค้า 10 รายแรก    51.68                   51.98    48.48
  ------------------------------ ----------------------- -------- --------

  ในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของปีนั้นๆ

  3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 487 สถานี โดยกระจายเสียงในกรุงเทพมหานคร จำนวน
  75 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากกรมประชาสัมพันธ์) โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วงๆ
  ทำให้เมื่อหมดช่วงเวลาเช่านั้นๆ ลักษณะของรายการก็จะเปลี่ยนไป
  การเช่าเวลาทั้งวันตามที่เป็นในปัจจุบัน ส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่าและก่อให้เกิดรายได้จากการโฆษณาที่แน่นอน
  และมั่นคงขึ้น

  ในการผลิตรายการทางวิทยุ ผู้ผลิตรายการต้องมีความพร้อมในด้านเงินทุน ประสบการณ์
  และความชำนาญ พร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเอง
  จะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพและได้รับความนิยมสูง

  ในปี 2549 การแข่งขันในธุรกิจวิทยุมีความรุนแรงเพิ่มขึ้นเมื่อเทียบกับปี 2548
  เนื่องจากงบประมาณโฆษณาในธุรกิจวิทยุมีการขยายตัวเพิ่มขึ้นเพียงเล็กน้อยเมื่อเทียบกับธุรกิจสื่ออื่นๆ
  ในขณะที่เจ้าของสถานีมีการนำคลื่นวิทยุกลับมาบริหารเอง
  ในขณะเดียวกันผู้ประกอบการทั้งรายเก่าและรายใหม่
  ยังคงมีความพยายามที่จะแย่งชิงส่วนแบ่งตลาด ด้วยการปรับตัวในเชิงรุก
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น การจัดกิจกรรมทางการตลาด
  หรือการเพิ่มคลื่นใหม่

  คู่แข่งของบริษัทฯ

  รายการวิทยุที่มีกลุ่มเป้าหมายใกล้เคียงกับรายการของกลุ่มบริษัทฯ มีดังนี้

+--------------------------------+-------------+-----------------------+
|   กลุ่มเป้าหมาย                   |   ร         |   รายการวิทยุของ        |
|                                | ายการวิทยุของ |                       |
|                                |             |   คู่แข่ง                |
|                                |   กลุ่มบริษัทฯ  |                       |
+================================+=============+=======================+
|   กลุ่มคนทำงานทั้งชายและหญิงอายุ 35  |   F.M.      |   F.M. 93.0 MHz. Cool |
|   ปีขึ้นไป                        |   106.5     |   FM                  |
|                                |   MHz.      |                       |
|                                |             |   F.M. 103.0 MHz.     |
|                                |   Green     |   Virgin Soft         |
|                                |   Wave      |                       |
|                                |             |   F.M. 103.5 MHz. FM  |
|                                |             |   ONE                 |
|                                |             |                       |
|                                |             |   F.M. 106.0 MHz.     |
|                                |             |   Latte FM            |
+--------------------------------+-------------+-----------------------+
|   วัยรุ่นและคนทำงานอายุระหว่าง      |   F.M. 94.0 |   F.M. 93.0 MHz. Cool |
|   18-30 ปีที่ชื่นชอบความทันสมัย       |   MHz.      |   FM                  |
|   และติดตาม                     |             |                       |
|                                |   EFM       |   F.M. 95.5 MHz.      |
|   ข่าวคราวความเคลื่อนไหว (Trend)  |             |   Virgin Hitz         |
|   ในแวดวงบันเทิงต่างๆ             |             |                       |
|                                |             |   F.M. 97.5 MHz. SEED |
+--------------------------------+-------------+-----------------------+
| วัยรุ่นทั้งชายและหญิง อายุระหว่าง 15 ปี |   F.M. 91.5 |   F.M. 88.5 MHz. FM   |
| ถึง 24 ปี                        |   MHz.      |   Max                 |
|                                |             |                       |
|                                |   Hot Wave  |   F.M. 97.5 MHz. SEED |
|                                |             |   FM                  |
|                                |             |                       |
|                                |             |   F.M. 95.5 MHz.      |
|                                |             |   Virgin Hitz         |
+--------------------------------+-------------+-----------------------+
|   กลุ่มคนทำงานทั้งชายและหญิง        |   F.M. 89.0 |   F.M. 103.5 MHz. FM  |
|   อายุระหว่าง 24 ปี ถึง 34 ปี       |   MHz.      |   ONE                 |
|                                |             |                       |
|                                |   Banana FM |   F.M. 93.0 MHz. Cool |
|                                |             |   FM                  |
|                                |             |                       |
|                                |             |   F.M. 106.0 MHz.     |
|                                |             |   Latte FM            |
|                                |             |                       |
|                                |             |   F.M. 103.0 MHz.     |
|                                |             |   Virgin Soft         |
+--------------------------------+-------------+-----------------------+
| วัยรุ่นเพศชายและหญิงอายุ 18 ปีขึ้นไป   |   F.M. 88.0 |   F.M. 88.5 MHz. FM   |
| /กลุ่มค                          |   MHz.      |   Max                 |
| นทำงานหนุ่มสาวหรือผู้ใหญ่ที่มีความทันสมัย |             |                       |
|                                | Peak FM     |   F.M. 97.5 MHz. SEED |
|                                |             |                       |
|                                |             | F.M. 95.5 MHz. Virgin |
|                                |             | Hitz                  |
+--------------------------------+-------------+-----------------------+
|   กลุ่มคนทำงานทั้งชายและหญิงอายุ 30  |   F.M. 94.0 |   F.M. 96.5 MHz.      |
|   ปีขึ้นไป                        |   MHz.      |   คลื่นความคิด           |
|                                |             |                       |
|                                |   Open      |   F.M. 99.0 MHz.      |
|                                |   Radio     |   เมืองไทยแข็งแรง       |
|                                |             |                       |
|                                |             |   F.M. 101.0 MHz. INN |
|                                |             |   News Channel        |
+--------------------------------+-------------+-----------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง ในขณะที่ความเป็นจริงในปัจจุบัน
  การลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผลการศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen
  Media Research (Thailand) Ltd.) ณ วันที่ 31 ธันวาคม 2549
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทฯได้ประมาณร้อยละ
  17.3. ของมูลค่าโฆษณาของสื่อวิทยุทั่วประเทศ

  ตลาดโฆษณาของสื่อวิทยุ

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด
  ภาพรวมของการใช้งบโฆษณาผ่านสื่อทุกประเภทในปี 2548 เทียบกับปี 2549
  ปรับตัวเพิ่มขึ้นเล็กน้อยจาก 85,602ล้านบาท เป็น 89,839 ล้านบาท หรือเพิ่มขึ้นร้อยละ 4.95
  ส่วนหนึ่งมีสาเหตุมาจากการชะลอตัวของการเติบโตของเศรษฐกิจในประเทศโดยรวม
  เหตุผลดังกล่าวทำให้บริษัทต่างๆ ในประเทศชะลอการใช้จ่ายในการโฆษณาลงชั่วคราว
  เพื่อรอดูภาวะเศรษฐกิจโดยรวมให้ชัดเจนอีกครั้ง
  การจัดสรรงบประมาณการส่งเสริมการขายของผู้ประกอบการ
  มีการกำหนดกลยุทธ์การตลาดที่เป็นกลุ่มเป้าหมายที่ชัดเจนมากขึ้น
  มีการเลือกประเภทสื่อที่สามารถเข้าถึงลูกค้าโดยตรง
  ขณะเดียวกันก็จะมีการโฆษณาประชาสัมพันธ์ผ่านการจัดกิจกรรมทางการตลาด
  เพื่อเป็นการส่งเสริมการขายและสร้างสีสันและความน่าสนใจสำหรับตัวสินค้าได้ไม่น้อย

  ในปี 2549
  เนื่องจากอุตสาหกรรมสื่อวิทยุมีความผันผวนจากการโยกย้ายเปลี่ยนมือของคลื่นวิทยุค่อนข้างมาก
  ในขณะที่จำนวนคลื่นยังมีเท่าเดิม นอกจากนี้ ผู้ใช้งบโฆษณาเริ่มมีทางเลือกมากยิ่งขึ้น
  โดยสื่อใหม่ๆที่เริ่มได้รับความนิยมมากขึ้น เช่นสื่อในโรงภาพยนตร์ สื่อ In Store
  และสื่อประเภท Below the line เป็นต้น อย่างไรก็ตาม
  สื่อวิทยุยังคงเป็นสื่อที่มีประสิทธิภาพสามารถเข้าถึงกลุ่มเป้าหมายได้อย่างชัดเจน
  และมีราคาไม่แพงเมื่อเทียบกับสื่อ Mass อื่นๆ และยังคงเป็นสื่อที่มีความนิยมเป็นอันดับ 3
  รองจากสื่อโทรทัศน์และหนังสือพิมพ์ โดยที่ บริษัท นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่างๆ ณ วันที่ 31
  ธันวาคม 2549 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 7.33
  โดยเพิ่มขึ้นจาก 6,392 ล้านบาทเป็น 6,588 ล้านบาท หรือเพิ่มขึ้นร้อยละ 3.07

  สำหรับสื่ออื่นๆ สื่อโทรทัศน์ยังคงเป็นสื่อที่ได้รับความนิยมสูงสุด
  มีส่วนแบ่งการตลาดอยู่ประมาณร้อยละ 59.32 รองลงมาเป็นสื่อทางด้านหนังสือพิมพ์ร้อยละ
  17.18 สื่อวิทยุร้อยละ 7.33 สื่อนิตยสารร้อยละ 6.83 สื่อโรงภาพยนตร์ร้อยละ 2.68
  สื่อกลางแจ้งและสื่ออื่นๆ ร้อยละ 6.65

ที่มา: บริษัท นีลเส็น มีเดีย รีเสิร์ช (ประเทศไทย) จำกัด 

  สัดส่วนค่าใช้จ่ายโฆษณาในสื่อต่างๆ ในปี 2549

  มูลค่าค่าใช้จ่ายโฆษณาทุกสื่อในปี 2549 เท่ากับ 89,839 ล้านบาท

[]

มูลค่าการใช้จ่ายโฆษณาในสื่อต่างๆ (ล้านบาท)

[]

มูลค่าค่าใช้จ่ายโฆษณาในสื่อวิทยุ (ล้านบาท)

  []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง ตั้งแต่ปี 2544
  จนถึงปี 2547 และชะลอตัวลงในปี 2548 แล้วกลับมาขยายตัวเพิ่มขึ้นเล็กน้อยในปี 2549
  เป็นไปในทิศทางเดียวกันกับการขยายตัวของภาวะเศรษฐกิจ
  อย่างไรก็ตามการผลิตสร้างสรรค์ผลงาน
  และการผลิตรายการยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น และที่สำคัญต้องสร้างความพึงพอใจสูงสุดให้กับลูกค้า
  ในส่วนธุรกิจของบริษัทฯ ซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกัน เพราะอำนาจการซื้อเป็นของลูกค้า
  ทำให้พฤติกรรมการเลือกซื้อของลูกค้าจะเลือกเฉพาะรายการที่ติดอันดับยอดนิยมเป็นอันดับต้นๆ
  ของการจัดสรรงบประมาณเสมอ
  นอกเหนือไปจากการพิจารณาเงื่อนไขราคาประกอบการตัดสินใจซื้อซึ่งเป็นปัจจัยรอง
  จากปัจจัยดังกล่าว ทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนาน เป็นสิ่งที่กระทำได้ยากในปัจจุบัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุมีแนวโน้มที่จะรุนแรงขึ้นเรื่อยๆ
  ไม่ว่าจากการที่ระยะเวลาการเช่าสัมปทานที่ต้องมีการต่ออายุทุกปี
  จากที่ทุกฝ่ายรอความกระจ่างจากองค์กรจัดสรรคลื่นความถี่ที่กำลังอยู่ในระหว่างการจัดตั้ง
  หรือจากการที่เจ้าของสัมปทานเริ่มมีการนำคลื่นวิทยุกลับมาบริหารเอง และในขณะเดียวกัน
  ผู้ประกอบการทั้งรายเก่าและรายใหม่ ยังคงพยายามที่จะแย่งชิงส่วนแบ่งตลาดโดยกลยุทธ์ต่างๆ
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น การจัดกิจกรรมทางการตลาด
  หรือการเพิ่มคลื่นใหม่ ซึ่งส่งผลให้การทำธุรกิจวิทยุมีต้นทุนที่สูงขึ้น
  ในขณะที่แนวโน้มของผู้ฟังในยุคปัจจุบันต้องการฟังเพลงยาวต่อเนื่อง
  ที่มีการเปิดโฆษณาหรือจัดกิจกรรมระหว่างชั่วโมงที่น้อยลง
  ดังนั้นผู้ประกอบการที่มีศักยภาพในการผลิตรายการที่มีคุณภาพและมีความคล่องตัวในการปรับกลยุทธ์ได้ทันท่วงทีจะสามารถที่จะครองส่วนแบ่งได้มั่นคงกว่า

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการวิทยุคือ

    1) ผู้ดำเนินรายการหรือผู้เปิดเพลง (Disc Jockey) และบุคลากร

    ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
    ซึ่งได้รับค่าตอบแทนเป็นเงินเดือน และค่าจ้างรายชั่วโมง ณ วันที่ 31 ธันวาคม 2549บริษัทฯ
    และบริษัทย่อยในกลุ่มธุรกิจวิทยุ มีผู้ดำเนินรายการ 47 คน บุคลากรฝ่ายการผลิต 90 คน
    ผู้ดำเนินรายการ และบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
    และกลุ่มบริษัทฯได้ให้ความสำคัญของการอบรมและพัฒนาบุคลากรเป็นอย่างมาก

    2) Studio Network

    ซึ่งประกอบด้วย ห้องจัดรายการ 5 ห้อง (ที่จีเอ็มเอ็ม แกรมมี่ เพลส 4 ห้อง
    และที่สยามเซ็นเตอร์ 1 ห้อง) และยังมีห้องผู้ชมดนตรี จำนวน 20 ที่นั่ง 1 ห้อง
    และห้องแสดงดนตรี 1 ห้อง นอกจากนี้กลุ่มบริษัทฯยังมีระบบจัดการ Computer Automation
    System โดยเพลงทั้งหมดจะถูกบันทึกเก็บไว้เป็น File Computer ส่วนกลาง
    เพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
    อุปกรณ์และเครื่องมือดังกล่าว ตั้งอยู่ที่สำนักงานใหญ่ของบริษัทฯ
    ซึ่งใช้สำหรับเตรียมการเพื่อกระจายเสียงออกอากาศ สำหรับ 6
    สถานีวิทยุของกลุ่มธุรกิจสื่อวิทยุ

    ต้นทุนการผลิต

  ในส่วนของต้นทุนการผลิตของกลุ่มบริษัทฯ ค่าใช้จ่ายหลักคือ ค่าเช่าเวลา ซึ่งทางกลุ่มบริษัทฯ
  ได้ทำสัญญาเช่าเวลาสถานีวิทยุกับกรมประชาสัมพันธ์ สถานีวิทยุกองทัพบก สถานีวิทยุยานเกราะ
  และคณะกรรมการกิจการโทรคมนาคมแห่งชาติ ค่าใช้จ่ายอื่นๆ คือ ค่าใช้จ่ายในการจัดกิจกรรม
  ค่าผู้ดำเนินรายการ ซึ่งบริษัทฯจ่ายในรูปของเงินเดือน ค่าจ้างรายชั่วโมง

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

  ไม่มี

  ธุรกิจโทรทัศน์

  3.1 ลักษณะผลิตภัณฑ์หรือบริการ

    ผลิตภัณฑ์หลักของกลุ่มธุรกิจโทรทัศน์ คือ
    การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

+----------------------+----------------------------+------------------+
|   สถานี               |   ผู้ประกอบการ               |   ใบอนุญาต        |
+----------------------+----------------------------+------------------+
|   ช่อง 3              |   บจก. บางกอก              |   ได้รับสัมปทาน     |
|                      |   เอ็นเตอร์เทนเม้นต์           |                  |
+----------------------+----------------------------+------------------+
|   ช่อง 5              |   กองทัพบก                  |   เจ้าของสัมปทาน   |
+----------------------+----------------------------+------------------+
|   ช่อง 7              |   บจก. กรุงเทพโทรทัศน์และวิทยุ  |   ได้รับสัมปทาน     |
+----------------------+----------------------------+------------------+
|   ช่อง 9              |   บริษัท อสมท จำกัด (มหาชน)   |   เจ้าของสัมปทาน   |
+----------------------+----------------------------+------------------+
|   ช่อง ไอทีวี           |   บริษัท ไอทีวี จำกัด (มหาชน)   |   ได้รับสัมปทาน     |
+----------------------+----------------------------+------------------+

  ณ วันที่ 31 ธันวาคม 2549 กลุ่มบริษัทฯมีรายการโทรทัศน์ทั้งสิ้น 26 รายการ
  โดยสามารถแบ่งประเภทของรายการโทรทัศน์ได้ ดังนี้

+---------+---------------+----------+-----------------+--------------+
|   ประเภ |   ชื่อรายการ    |   สถ     |   วัน /          |              |
| ทรายการ |               | านีโทรทัศน์ |   เวลาออกอากาศ  |  ดำเนินการผลิต |
+=========+===============+==========+=================+==============+
|   ราย   |   OIC         |   ช่อง 5  |   จันทร์-ศุกร์      |   แกรมมี่      |
| การเพลง |               |          |   13.08 – 13.33 |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+
|         |   Five Live   |   ช่อง 5  |   จันทร์-ศุกร์      |   แกรมมี่      |
|         |               |          |   24.15 – 01.00 |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+
|         |   คลื่นแทรก     |   ช่อง 5  |   จันทร์-ศุกร์      |   แกรมมี่      |
|         |   คลื่นแซบ      |          |   01.05 - 02.00 |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+
|         |   คลื่นแทรก     |   ช่อง 5  |   เสาร์-อาทิตย์    |   แกรมมี่      |
|         |   คลื่นแซบ      |          |   02.00 – 02.30 |   เทเลวิชั่น    |
|         |               |          |   น.            |              |
|         |   สุดสัปดาห์     |          |                 |              |
+---------+---------------+----------+-----------------+--------------+
|         |   เซียน’โอเกะ  |   ช่อง 7  |   จันทร์-ศุกร์      |   แกรมมี่      |
|         |               |          |   12.45 – 13.15 |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+
|         |   แมลงมัน      |   ช่อง 7  |   อังคาร 24.25 – |   แกรมมี่      |
|         |               |          |   01.25 น.      |   เทเลวิชั่น    |
+---------+---------------+----------+-----------------+--------------+
|         |   e-เม้าท์      |   ช่อง 7  |   ศุกร์ 24.25     |   แกรมมี่      |
|         |               |          |   –01.25 น.     |   เทเลวิชั่น    |
+---------+---------------+----------+-----------------+--------------+
|         |   ฮัลโหลวันหยุด  |   ช่อง 7  |   วันหยุดนักขัตฤกษ์  |   แกรมมี่      |
|         |               |          |                 |   เทเลวิชั่น    |
+---------+---------------+----------+-----------------+--------------+
|         |   I Love MV   |   ช่อง 9  |   อังคาร 01.00 – |   แกรมมี่      |
|         |               |          |   02.00 น.      |   เทเลวิชั่น    |
+---------+---------------+----------+-----------------+--------------+
|         |   เพลงติดดาว   |   ช่อง    |   จันทร์-ศุกร์      |   แกรมมี่      |
|         |               |   ไอทีวี   |   13.30 – 14.00 |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+
|   ละคร  |   เป็นต่อ       |   ช่อง 3  |   พฤหัสบดี 22.20  |   ซีเนริโอ     |
|         |               |          |   – 23.20 น     |              |
+---------+---------------+----------+-----------------+--------------+
|         |   ละครหลังข่าว  |   ช่อง 5  |   จันทร์-พฤหัส     |   เอ็กแซ็กท์    |
|         |               |          |   20.25-21.20   |   &ซีเนริโอ    |
|         |               |          |   น.            |              |
+---------+---------------+----------+-----------------+--------------+
|         |   เฮง เฮง เฮง |   ช่อง 7  |   เสาร์          |   เอ็กแซ็กท์    |
|         |               |          |   11.30-12.15   |              |
|         |               |          |   น.            |              |
+---------+---------------+----------+-----------------+--------------+
|         |   บางรักซอย 9  |   ช่อง 9  |   เสาร์ 18.00 –  |   เอ็กแซ็กท์    |
|         |               |          |   19.00 น.      |              |
+---------+---------------+----------+-----------------+--------------+
|         |   บ้านนี้มีรัก     |   ช่อง 9  |   อาทิตย์ 18.00 – |   แกรมมี่      |
|         |               |          |   19.00 น.      |   เทเลวิชั่น    |
+---------+---------------+----------+-----------------+--------------+
|         |   หนึ่งมิตรชิดใกล้ |   ช่อง 9  |   อาทิตย์ 17.00 – |   แกรมมี่      |
|         |               |          |   18.00 น.      |   เทเลวิชั่น    |
+---------+---------------+----------+-----------------+--------------+
|         |   แสบซนคนซ่า   |   ช่อง 3  |   อาทิตย์ 14.00 – |   แกรมมี่      |
| เกมส์โชว์ |               |          |   14.45 น.      |   เทเลวิชั่น    |
+---------+---------------+----------+-----------------+--------------+
|         |   4 ต่อ 4      |   ช่อง 3  |   เสาร์-อาทิตย์    |   ซีเนริโอ     |
|         |   Family Game |          |   15.30-16.00   |              |
|         |               |          |   น.            |              |
+---------+---------------+----------+-----------------+--------------+
|         |   เกมวัดดวง    |   ช่อง 5  |   อาทิตย์ 13.00   |   แกรมมี่      |
|         |               |          |   -13.55 น.     |   เทเลวิชั่น    |
+---------+---------------+----------+-----------------+--------------+
|   สา    |   Wake Club   |   ช่อง 5  |   อาทิตย์ 10.30 – |   แกรมมี่      |
| ระบันเทิง |   X-Ray       |          |   11.25 น.      |   เทเลวิชั่น    |
+---------+---------------+----------+-----------------+--------------+
|         |   เมืองมายา    |   ช่อง 5  |   เสาร์-อาทิตย์    |   ทีน ทอล์ก    |
|         |   Report      |          |   19.00 – 19.30 |              |
|         |               |          |   น.            |              |
+---------+---------------+----------+-----------------+--------------+
|         |   พิมพ์นิยม      |   ช่อง 5  |   อังคาร 21.10 – |   แกรมมี่      |
|         |               |          |   23.05 น.      |   เทเลวิชั่น    |
+---------+---------------+----------+-----------------+--------------+
|         |   ขอบอก       |   ช่อง 5  |   ศุกร์ 20.25     |   เอ็กแซ็กท์    |
|         |               |          |   -21.20 น.     |              |
+---------+---------------+----------+-----------------+--------------+
|         |   ที่นี่ หมอชิต    |   ช่อง 7  |   อาทิตย์ 22.25   |   ดีทอล์ค      |
|         |               |          |   -23.25 น      |              |
+---------+---------------+----------+-----------------+--------------+
|         |   The Icon    |   ช่อง 9  |   ศุกร์ 22.00     |   ดีทอล์ค      |
|         |               |          |   -23.00 น.     |              |
+---------+---------------+----------+-----------------+--------------+
|         |   มันแปลกดีนะ   |   ช่อง 9  |   เสาร์          |   แกรมมี่      |
|         |               |          |   14.00-15.00   |   เทเลวิชั่น    |
|         |               |          |   น.            |              |
+---------+---------------+----------+-----------------+--------------+

ประเภทรายการโทรทัศน์ของกลุ่มบริษัท 

[]

รายละเอียดรูปแบบของแต่ละรายการ

1.  รายการเพลง

  เป็นรายการโทรทัศน์ที่มีการนำเสนอในรูปแบบของมิวสิควีดีโอหรือภาพคอนเสิร์ตของศิลปินมากมายหลากหลาย
  โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทฯที่มีการผลิตผลงานออกมาในขณะนั้นให้เป็นที่รู้จัก
  เป็นการแนะนำเพลงและศิลปิน นอกเหนือจากการได้รับฟังผ่านสื่อประเภทอื่น
  ดังนั้นรายการเพลงในรูปแบบของมิวสิควิดีโอหรือภาพคอนเสิร์ต
  จึงเป็นอีกหนึ่งทางเลือกในการนำเสนอให้ผู้บริโภคได้ทราบก่อนที่จะตัดสินใจซื้อผลิตภัณฑ์นั้นๆ
  ของกลุ่มบริษัทฯ

2.  ละครโทรทัศน์

  เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง
  โดยในช่วงที่ผ่านมารายการประเภทละครของกลุ่มธุรกิจโทรทัศน์ที่มีการผลิตออกอากาศ
  ได้รับการตอบรับจากผู้ชมติดอันดับแนวหน้าเสมอมา โดยเฉพาะในส่วนของละครจบในตอน (Sit
  Com) กลุ่มบริษัทฯถือว่าเป็นผู้นำในการนำเสนอละครในรูปแบบนี้
  และได้รับความนิยมสูงสุดอย่างต่อเนื่อง

3.  รายการเกมส์โชว์

  เป็นรายการโทรทัศน์ที่ได้รับความนิยมจากผู้ชมเป็นอย่างดีในปัจจุบัน
  เนื่องจากรูปแบบการดำเนินรายการที่สนุกสนาน มีสาระและความบันเทิงครบครัน
  และเปิดโอกาสให้ประชาชนทั่วไปเข้าร่วมการแข่งขันกับทางรายการ เป็นเกมโชว์ที่มีเอกลักษณ์
  สนุกสนาน เร้าใจ มีจุดขายอยู่ที่ศิลปินที่ถูกเชิญมาร่วมกับทางรายการ
  ทำให้รายการของกลุ่มบริษัทฯเป็นรายการที่ได้รับความนิยม ครองใจผู้ชมมาโดยตลอด

  4. รายการสาระบันเทิง

  เป็นรายการที่มีกลุ่มเป้าหมายที่ชัดเจนแน่นอน มีการนำเสนอในแง่ของความบันเทิงที่หลากหลาย
  รายงานกระแสความนิยมและเรื่องราวความคิด รวมถึงนำเสนอเรื่องราวเหตุการณ์ปัจจุบัน
  โดยมีการสอดแทรก เนื้อหา สาระให้กับกลุ่มเป้าหมายได้อย่างมีประสิทธิภาพ

  5. รายการประกวดร้องเพลง

  เป็นรายการที่จัดเวทีการประกวดร้องเพลง มีรูปแบบรายการในลักษณะการค้นหาดาว
  โดยที่ผู้ชนะจะได้รับโอกาสเข้ามาเป็นศิลปินในสังกัดของกลุ่มบริษัทฯ เป็นรายการที่มีความตื่นเต้น
  เร้าใจ โดยผู้ชมจะมีส่วนร่วมในการเป็นกรรมการตัดสินให้คะแนนแก่ผู้เข้าร่วมการประกวด
  โดยจะเป็นคะแนนที่สำคัญสำหรับทำให้ผู้เข้าประกวดนั้นเข้ารอบต่อไปหรือตกรอบ
  เป็นอีกหนึ่งรายการที่มีคุณภาพส่งเสริมและสนับสนุนเยาวชนให้กล้าแสดงออกในทางที่ถูก

  6. รายการทอล์คโชว์

  เป็นรายการที่ให้สาระและความบันเทิง เพลิดเพลินให้แก่ผู้ชมทางบ้านผ่านพิธีกรที่มีชื่อเสียง
  เป็นการนำประเด็นหรือหยิบยกสิ่งที่น่าสนใจในขณะนั้น หรือนำเสนอแง่คิด มิติ
  หรือมุมมองความคิดประสบการณ์ของบุคคลชั้นในในแวดวงต่างของเมืองไทยมานำเสนอให้กับผู้ชมได้อย่างน่าสนใจ

นอกจากนี้กลุ่มบริษัทยังนำข้อมูลจากการสำรวจเรตติ้งมาประเมินรูปแบบของรายการที่เป็นความต้องการของผู้ชม
และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพมีสาระและความบันเทิงครบครัน

    นโยบายด้านการตลาดของกลุ่มธุรกิจโทรทัศน์จะยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดกลุ่มเป้าหมายของผู้ชมที่ชัดเจน มีรายการที่ให้ความบันเทิงหลายรูปแบบ
    ไม่ว่าจะเป็นรายการวาไรตี้ที่เน้นสาระและความบันเทิง ละคร หรือ เกมส์โชว์ เป็นต้น
    โดยแต่ละบริษัทจะสามารถผลิตรายการโทรทัศน์ได้หลายประเภทตามความถนัด ความสามารถ
    และความชำนาญของทีมงานผลิต เพื่อให้ได้รายการโทรทัศน์ที่มีคุณภาพ
    นอกจากนี้กลุ่มบริษัทฯยังใช้กลยุทธ์ในการสร้างความต่อเนื่องในฐานลูกค้า
    โดยให้ผู้ชมรายการมีส่วนร่วมในรายการโดยให้ผู้ชมรายการมีส่วนร่วมตอบคำถามชิงรางวัลทางโทรศัพท์

-   ผลิตรายการให้เข้าถึงกลุ่มผู้ชมเป้าหมาย

    ในการผลิตรายการใหม่ๆ กลุ่มบริษัทฯจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทฯยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจโทรทัศน์
    เป็นทีมงานและบุคลากรที่เป็นมืออาชีพในวงการโทรทัศน์ด้วยประสบการณ์ที่ยาวนาน
    ซึ่งเป็นส่วนสำคัญที่จะทำให้ผลงานที่ออกสู่สายตาประชาชนมากด้วยคุณภาพและสาระ
    โดยรายการโทรทัศน์ของกลุ่มบริษัทฯ ส่วนใหญ่มีความนิยม (Rating)
    และจำนวนผู้ชมในปริมาณที่น่าพอใจ นอกจากนี้
    กลุ่มบริษัทฯยังได้ใช้เครือข่ายของบริษัทในเครือต่างๆ ในการจัดหาศิลปินหรือนักแสดง
    เพื่อให้เกิดมูลค่าโดยรวมสำหรับทุกส่วนงาน

-   ผลิตรายการให้เข้าถึงกลุ่มผู้ชมเป้าหมาย

    ในการผลิตรายการใหม่ๆ กลุ่มบริษัทฯจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทฯยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจโทรทัศน์
    เป็นทีมงานและบุคลากรที่เป็นมืออาชีพในวงการโทรทัศน์ด้วยประสบการณ์ที่ยาวนาน
    ซึ่งเป็นส่วนสำคัญที่จะทำให้ผลงานที่ออกสู่สายตาประชาชนมากด้วยคุณภาพและสาระ
    โดยรายการโทรทัศน์ของกลุ่มบริษัทฯ ส่วนใหญ่มีความนิยม (Rating)
    และจำนวนผู้ชมในปริมาณที่น่าพอใจ นอกจากนี้
    กลุ่มบริษัทฯยังได้ใช้เครือข่ายของบริษัทในเครือต่างๆ ในการจัดหาศิลปินหรือนักแสดง
    เพื่อให้เกิดมูลค่าโดยรวมสำหรับทุกส่วนงาน

-   กลยุทธ์ทางด้านราคา

    กลุ่มธุรกิจโทรทัศน์ได้เน้นใช้กลยุทธ์ทางการตลาดในด้านราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
    ในราคาที่คุ้มค่าและประหยัดกว่าการโฆษณาแบบเพียงรายการเดียว
    นอกเหนือจากการซื้อโฆษณา
    กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัทฯ
    โดยการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย

    ลักษณะลูกค้าและกลุ่มลูกค้าเป้าหมาย

  กลุ่มผู้ชมเป้าหมาย

  กลุ่มผู้ชมเป้าหมายสามารถแบ่งได้ตามรูปแบบของรายการ
  และเจาะจงเฉพาะตามลักษณะเฉพาะของแต่ละรายการ โดยสามารถสรุปได้ดังนี้

1)  รายการเพลง : วัยรุ่นชายและหญิง อายุตั้งแต่ 15 ปีขึ้นไป / นักเรียน นักศึกษา / แม่บ้าน

2)  ละครโทรทัศน์ และ รายการเกมส์โชว์ : สำหรับครอบครัว ทุกเพศ ทุกวัย

3)  รายการสาระบันเทิง : มีทั้งสำหรับวัยรุ่นชายหญิงทั่วประเทศ อายุตั้งแต่ 12 ปีขึ้นไป
    และสำหรับครอบครัว ทุกเพศ ทุกวัย

4)  รายการประกวดร้องเพลง : วัยรุ่นชายและหญิง / นักเรียน นักศึกษา / แม่บ้าน

5)  รายการทอล์คโชว์ : ผู้ชมทางบ้าน อายุตั้งแต่ 25 ปีขึ้นไป

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณามากกว่าร้อยละ
  95 ของยอดขาย และขายตรงให้กับลูกค้าประมาณร้อยละ 5 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ----------------------------- ---------- ---------- ---------- ----------
                                           2547       2548       2549

  รายได้รวมกันของลูกค้า 10 รายแรก              39.66      58.26      66.00
  ----------------------------- ---------- ---------- ---------- ----------

  ในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ภาวะการแข่งขันอุตสาหกรรมโทรทัศน์ในปี 2549 เมื่อเทียบกับปี 2548
  จัดได้ว่ามีการเติบโตค่อนข้างดีในช่วงประมาณ 8 เดือนแรก
  แต่ในช่วงปลายปีเกิดภาวะความผันผวนทางการเมืองสูง
  อีกทั้งเกิดเหตุการณ์อุทกภัยครั้งใหญ่ในประเทศไทย ซึ่งเป็นเหตุทำให้เศรษฐกิจชะลอตัว
  อันส่งผลกระทบกับทุกธุรกิจ รวมทั้งธุรกิจสื่อด้วยเช่นกัน และเกิดการแข่งขันค่อนข้างสูง
  ทั้งในแง่ของสถานีโทรทัศน์และผู้ผลิตรายการ
  จากการเติบโตของอุตสาหกรรมโฆษณาตามการผกผันของเศรษฐกิจโดยรวม
  ทำให้สถานีโทรทัศน์ทุกช่องต่างปรับตัวเพื่อช่วงชิงส่วนแบ่งตลาดและเม็ดเงินโฆษณาที่เพิ่มขึ้น
  โดยมุ่งเน้นที่การปรับปรุงรูปแบบของสถานีโทรทัศน์ที่มีความชัดเจนมากยิ่งขึ้น
  นำเสนอรายการที่ออกอากาศให้มีความน่าสนใจ
  และหลากหลายมากขึ้นเพื่อให้รายการและแต่ละสถานีโทรทัศน์เป็นที่นิยมในหมู่ผู้ชมให้มากที่สุด
  และในส่วนของผู้ผลิตรายการต่างก็แข่งขันกันในแง่ของคุณภาพของรายการและช่วงชิงเวลาออกอากาศกับสถานีโทรทัศน์ช่องต่างๆ
  โดยเฉพาะช่วง Prime Time
  ปัจจุบันมีสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า หรือสถานีโทรทัศน์แบบพื้นฐาน
  (Free TV) รวม 6 สถานีได้แก่ ช่อง 3, 5, 7, 9, 11 และไอทีวี
  ทั้งนี้ผู้ผลิตรายการจะต้องทำสัญญาเช่าเวลาจากทางเจ้าของสถานี
  เพื่อผลิตรายการและหารายได้จากการขายโฆษณาสินค้าและบริการต่างๆ
  หรือผลิตรายการและขายให้แก่ทางสถานี โดยได้รับรายได้จากการขายรายการนั้นๆ ยกเว้นช่อง
  11 ที่ไม่มีการขายโฆษณา ทั้งนี้ ในการเช่าเวลาเพื่อผลิตรายการหรือการขายรายการ
  ทางเจ้าของสถานีจะพิจารณาจากรายการที่นำเสนอ คุณภาพ โอกาสที่จะสร้างความนิยม
  ซึ่งจะมีผลต่อการจัดอันดับ Rating
  และความต้องการโฆษณาของสินค้าและบริการที่มากกว่ารายการอื่นๆ หรือสถานีอื่นๆ
  ซึ่งไม่เป็นอุปสรรคแก่กลุ่มบริษัทฯ ที่มิได้เป็นเจ้าของสถานีหรือผู้รับสัมปทานโดยตรง

  ในการผลิตรายการทางโทรทัศน์ ผู้ผลิตรายการต้องมีความพร้อมในด้านเงินทุน ประสบการณ์
  ความชำนาญ บุคลากร และความสัมพันธ์กับเจ้าของสถานีทั้งหน่วยของรัฐบาลและเอกชน
  การแข่งขันจะรุนแรงมากในทุกๆ
  ช่วงของรายการที่แพร่ภาพไม่ว่าจะเป็นช่วงก่อนและหลังข่าวภาคค่ำ ที่เป็นช่วง Prime Time
  หรือจะเป็นช่วงใหม่ที่มีการแยกเซ็กเม้นท์ลูกค้าชัดเจนมากขึ้น ทั้งนี้การผลิตรายการที่มีคุณภาพ
  เพื่อให้เข้าถึงผู้บริโภคจะเป็นปัจจัยสำคัญที่ทางผู้ผลิตรายการโทรทัศน์ต้องให้ความสำคัญ

  คู่แข่ง

  สำหรับคู่แข่งขันในธุรกิจสื่อโทรทัศน์
  ปัจจุบันมีบริษัทที่ประกอบธุรกิจผลิตและรับจ้างผลิตรายการโทรทัศน์ประเภทต่างๆ มากราย
  ที่มีรูปแบบการผลิตรายการที่ใกล้เคียงกัน
  ประกอบด้วยบริษัทย่อยของทางเจ้าของสถานีที่เป็นเอกชน หรือผู้ผลิตรายการอิสระ เช่น บจก.
  โพลีพลัส บจก.บรอดคาสไทย เทเลวิชั่น บจก. บอนด์ บมจ. มีเดีย อ๊อฟ มีเดีย
  บจก.เจเอสแอล บจก. ทีวี ธันเดอร์ และ บมจ. เวิร์กพ้อยท์
  ผู้ผลิตรายการอิสระบางรายจะดำเนินการผลิตรายการให้แก่สถานีใดสถานีหนึ่งเท่านั้น
  แต่มีน้อยรายรวมทั้งกลุ่มบริษัทที่สามารถผลิตรายการให้แก่สถานีทุกช่อง

ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางโทรทัศน์
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  โดยใช้มูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริงอย่างไรก็ตามวิธีการคำนวณก่อนหักส่วนลดถือเป็นวิธีที่ดีที่สุดที่สามารถนำมาเปรียบเทียบ
  ส่วนแบ่งการตลาดได้

  จากข้อมูลของบริษัท นีลสัน มีเดีย รีเสีร์ช (ประเทศไทย) จำกัด
  ได้สรุปตัวเลขการโฆษณาผ่านสื่อโทรทัศน์ในปี 2549 จำนวน 53,296 ล้านบาท
  โดยมีส่วนแบ่งทางการตลาดแยกตามสถานีโทรทัศน์พบว่า ช่อง 7 มีส่วนแบ่งการตลาดสูงสุด
  27.36 % ช่อง 3 มีส่วนแบ่ง 22.21 % ช่อง 5 มีส่วนแบ่ง 15.98% ไอทีวีมีส่วนแบ่ง 17.29%
  ช่อง 9 มีส่วนแบ่ง 14.36% และช่อง 11 มีส่วนแบ่ง 2.81%
  และจากตัวเลขข้างต้นสามารถประมาณส่วนแบ่งทางการตลาดของบริษัทฯ ณ วันที่ 31 ธันวาคม
  2549 โดยกลุ่มบริษัทมีส่วนแบ่งทางการตลาดของธุรกิจสื่อโทรทัศน์ประมาณ 1.74% ลดลงจาก
  2.24% ในปีก่อนเนื่องจากจำนวนเวลาออกอากาศในช่วง Prime Time
  ลดลงจากภาวการณ์แข่งขันของธุรกิจสื่อโทรทัศน์
  อย่างไรก็ตามบริษัทฯสามารถขายโฆษณาต่อชั่วโมงออกอากาศได้ในอัตราที่ดีขึ้น
  รวมถึงรายการต่างๆของบริษัทได้รับความนิยม(Rating) โดยเฉลี่ยที่ดีขึ้น

  ตลาดโฆษณาของสื่อโทรทัศน์

  จากการศึกษาของบริษัทนีสสัน มีเดีย รีเสิร์ช (ประเทศไทย) จำกัด
  ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อโทรทัศน์เป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ 59.30
  และเมื่อเปรียบเทียบปี 2548 กับปี 2549 พบว่างบโฆษณาสื่อโทรทัศน์เพิ่มขึ้นจาก 50,020
  ล้านบาท เป็น 53,296 ล้านบาท หรือเพิ่มขึ้นร้อยละ 6.55 ทั้งนี้
  เนื่องมาจากการขยายตัวทางเศรษฐกิจและส่วนหนึ่งเป็นผลมากจากการปรับผังรายการของสถานีโทรทัศน์ต่างๆ
  ทำให้มีการกระจายงบโฆษณาไปในหลากหลายสถานีมากยิ่งขึ้น

  มูลค่าค่าโฆษณาในสื่อโทรทัศน์ (ล้านบาท)

 []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

แนวโน้มภาวะอุตสาหกรรมและการแข่งขัน

  สื่อโทรทัศน์เป็นสื่อที่ได้รับความนิยมสูงสุดตั้งแต่ในอดีต
  และมีแนวโน้มที่จะยังคงเป็นเช่นนี้ต่อไปในอนาคต เนื่องจากเป็นสื่อที่สามารถสื่อความหมาย
  แพร่ภาพได้เข้าใจง่าย ใกล้ชิดผู้บริโภคมากที่สุด และเจาะกลุ่มเป้าหมายได้ทั่วถึง
  ขณะที่ภาวะการแข่งขันในปัจจุบันและในอนาคตที่ยิ่งทวีความรุนแรงเพิ่มขึ้นอย่างมาก
  ทำให้โครงสร้างธุรกิจมีการเปลี่ยนแปลงไปอย่างเห็นได้ชัด
  โดยสถานีโทรทัศน์แต่ละแห่งจะมีรูปแบบรายการที่สะท้อนบุคลิกเฉพาะสถานีที่ชัดเจนขึ้นเพื่อสร้างความแตกต่างและเป็นจุดขายที่สำคัญ
  ซึ่งทำให้แต่ละสถานีมีความต้องการรายการโทรทัศน์ประเภทต่างๆ ที่หลากหลายมากขึ้น นอกจากนี้
  สถานีโทรทัศน์ต่างๆมีการเปลี่ยนผังรายการอย่างต่อเนื่อง เพื่อแย่งชิงความนิยม (Rating)
  ส่งผลให้ผู้ผลิตรายการต้องเน้นคุณภาพ ความแปลกใหม่ของรายการ
  รูปแบบที่เหมาะสมกับผู้ชมส่วนใหญ่และเป็นที่ต้องการของลูกค้า
  เพื่อให้รายการที่ผลิตสามารถแพร่ภาพในสถานีที่มีส่วนแบ่งการตลาดสูง

  อย่างไรก็ตาม ภายหลังจากที่องค์กรจัดสรรคลื่นความถี่จัดตั้งแล้วเสร็จ
  และมีการพิจารณาเพิ่มสถานี จะทำให้กลุ่มบริษัทที่มีศักยภาพ และเงินทุนเพียงพอ
  มีโอกาสที่จะเป็นเจ้าของสถานี และเมื่อเกิดสถานีช่องใหม่
  ก็จะทำให้ความต้องการรายการโทรทัศน์ ประเภทต่างๆ เพิ่มมากขึ้นด้วย
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายในปัจจุบันจะมีข้อได้เปรียบกว่าในการรองรับการขยายตัวของอุตสาหกรรมโทรทัศน์ในอนาคต

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

    กลุ่มบริษัทฯจะคัดเลือกและว่าจ้าง นักแสดง หรือ พิธีกร
    ที่มีบุคลิกภาพเหมาะสมกับละครเรื่องนั้นๆ หรือรายการนั้นๆ ทั้งนี้กลุ่มบริษัทฯจะมีข้อได้เปรียบ
    ในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่ ซึ่งเป็นบริษัทใหญ่ของกลุ่มบริษัทฯ
    เนื่องจากจะทำให้สามารถติดต่อ ประสานงาน และขอความร่วมมือได้ง่ายกว่า
    โดยอัตราการจ่ายค่าตอบแทนเป็นไปตามอัตราตลาด ในส่วนของบุคลากร
    ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    ปัจจุบันกลุ่มบริษัทฯมีบุคลากรฝ่ายการผลิต 254 คน
    บุคลากรส่วนใหญ่จะอยู่กับบริษัทฯมาเป็นระยะเวลานาน
    และกลุ่มบริษัทฯได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

    ในการผลิตละครและรายการ โดยส่วนใหญ่จะเป็นการการถ่ายทำนอกสถานที่เป็นหลัก
    ดังนั้นกลุ่มบริษัทฯจะเช่าสถานที่ถ่ายทำจากบุคคลภายนอก
    เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
    โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
    ทั้งนี้กลุ่มบริษัทฯจะเช่าอุปกรณ์ที่ใช้ในการผลิตรายการ เช่น กล้องโทรทัศน์
    คอมพิวเตอร์สำหรับตัดต่อภาพและเสียง จาก จีเอ็มเอ็ม แกรมมี่
    โดยจ่ายค่าเช่าตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ค่าเช่าเวลา
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสิ่งพิมพ์

  3.1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจสิ่งพิมพ์ คือ การผลิตนิตยสารรายเดือน ซึ่งเป็นนิตยสารแฟชั่น
  นิตยสารสำหรับผู้หญิง นิตยสารสำหรับผู้ชาย นิตยสารบันเทิงรายปักษ์
  และเป็นผู้ผลิตและจำหน่ายหนังสือเล่ม (Pocket Book) ปัจจุบันมีนิตยสารของกลุ่มบริษัททั้งสิ้น 5
  เล่ม เป็นนิตยสารไทย 2 เล่ม และเป็นนิตยสารที่ซื้อลิขสิทธิ์มาจากต่างประเทศอีก 3 เล่ม
  โดยนิตยสารแต่ละเล่มมีลักษณะเฉพาะที่ต่างกันดังนี้

  --------------------- ------------------------------------------------------------------- ---------------------------
  นิตยสาร / รูปแบบสิ่งพิมพ์   ลักษณะของเนื้อหา                                                       กลุ่มเป้าหมาย

  อิมเมจ (Image)         แฟชั่น ความงาม สาระและบันเทิงที่โดดเด่นด้วยภาพทันสมัย                         ไม่จำกัดเพศหรืออายุของกลุ่มผู้อ่าน
  รายเดือนอิมเมจฉบับพิเศษ                                                                       ทุกเพศทุกวัย ตั้งแต่นักเรียน นักศึกษา
  Beauty & Health                                                                           และคนทำงาน

  มาดาม ฟิกาโร           นิตยสารสำหรับผู้หญิงที่มีความสนใจในแฟชั่น ชื่นชอบในศิลปะที่สวยงาม                  ผู้หญิงวัยทำงานอายุ 25-35
  (Madame Figaro)       มอบความบันเทิงและสาระให้แก่ผู้หญิงที่มีรสนิยมและการศึกษาสูง                      ปีที่ค่อนข้างมีระดับ มีรสนิยม
                                                                                            และการศึกษาสูง

  เฮอร์ เวิลด์ (Her World) แฟชั่น ความงาม สาระและบันเทิง                                           ผู้หญิงที่เป็นนักศึกษา
  *                     วิถีการดำเนินชีวิตของสาวสมัยใหม่ที่ใช้เวลาอย่างมีประโยชน์เพื่อพัฒนาและปรับปรุงตนเอง   ไปจนถึงวัยเริ่มต้นทำงาน อายุ
                        และเตรียมพร้อมที่จะเผชิญโลกใหม่ ในวัยที่มากขึ้น                                18-28 ปี

  แมกซิม (Maxim)**       เรื่องราวการใช้ชีวิตและรูปแบบการดำเนินชีวิตของผู้ชายยุคใหม่ที่มีความเป็นตัวของตัวเอง   ผู้ชายทันสมัย วัย 18-40 ปี
                        ประกอบไปด้วยสาระและบันเทิง การแต่งกาย ความเป็นอยู่ เทคโนโลยี และสุขภาพ       ที่สนใจความเป็นไปของสังคม แฟชั่น
                                                                                            บันเทิง และเทคโนโลยีใหม่ๆ
                                                                                            และมีความเป็นตัวของตัวเอง

  อิน แมกกาซีน            เน้นความรักดารา บทสัมภาษณ์เชิงลึก                                         ผู้หญิงวัยมหาวิทยาลัยถึงวัยทำงาน
  (In Magazine)***      และสไตล์ของดาราที่นำไปดัดแปลงใช้กับสาวไทยทั่วไปได้ มองโลกในแง่ดี และ exclusive คนเมือง วัย 18-29 ปี
                                                                                            มีรายได้ระดับกลางถึงสูง

  หนังสือเล่ม (Pocket      เป็นเรื่อง Fiction, Non-Fiction, Style และ Self Esteem                 ผู้หญิง อายุ 17-35 ปี
  Book)                                                                                     ที่มีความสนใจเรื่องราวที่ทันสมัย
                                                                                            พร้อมรับความคิดที่แตกต่าง
  --------------------- ------------------------------------------------------------------- ---------------------------

  * Her World ผลิตและจัดจำหน่ายเล่มแรกในเดือนมีนาคม 2547

  ** Maxim ผลิตและจัดจำหน่ายเล่มแรกในเดือนมกราคม 2548

  *** In Magazine ผลิตและจัดจำหน่ายเล่มแรกในเดือนมีนาคม 2548

  รายละเอียดรูปแบบของสิ่งพิมพ์
  นิตยสารอิมเมจ (Image)

  นิตยสารอิมเมจเป็นนิตยสารแฟชั่น ที่โดดเด่นด้วยภาพแฟชั่น รวมถึงเนื้อหาที่เข้มข้นร่วมสมัย
  ประกอบด้วยข่าวสารและข้อมูลที่น่าสนใจ ทั้งในด้านสังคม ศิลปะ ดนตรี ภาพยนตร์ เพลง หนังสือ
  คอลัมน์ที่เอื้อประโยชน์ต่อสังคม การสัมภาษณ์แนะนำบุคคลที่น่าสนใจในทุกสาขาอาชีพ สารคดี
  รายงานพิเศษทั้งในและต่างประเทศ แนะนำข่าวสารและสินค้าเกี่ยวกับความงาม แฟชั่น
  บทความเชิงทัศนะ จากนักเขียนรับเชิญจากวงการต่างๆ เช่นนักธุรกิจ นักโฆษณา นักดนตรี แพทย์
  นักวิชาการ และมีบทความเกี่ยวกับการท่องเที่ยวทั้งในและต่างประเทศ
  ส่วนนิตยสารอิมเมจฉบับพิเศษ Beauty & Health
  จะมุ่งเน้นความเข้มข้นของเนื้อหาที่เกี่ยวกับการรักษาสุขภาพในสภาวะปัจจุบัน
  เสริมด้วยภาพและแฟชั่นที่น่าสนใจ เน้นให้เกิดความแตกต่างจากนิตยสารทั่วไป
  ปัจจุบันนิตยสารอิมเมจบริหารโดย บริษัท อิมเมจ พับลิชชิ่ง จำกัด ซึ่งถือหุ้นโดยบริษัทฯ ร้อยละ
  70

  นิตยสารมาดาม ฟิกาโร (Madame Figaro)

  นิตยสารมาดาม ฟิกาโร เป็นนิตยสารแฟชั่น ที่จับกลุ่มผู้หญิงที่มีระดับ มีรสนิยม และการศึกษาสูง
  ไม่ต้องการฮาวทู เป็นนิตยสารในแบบฉบับของผู้หญิงที่ชอบในศิลปะที่สวยงาม
  ให้สาระและความบันเทิงในสไตล์ที่ครบถ้วน มีรสนิยมและความสวยงามที่จะมอบให้ผู้อ่าน
  ไม่ว่าจะเป็นเรื่องอาหารหรือเรื่องแฟชั่น ภาพที่งดงามและให้แรงบันดาลใจ โดยนำเสนอสิ่งต่างๆ
  ที่พร้อมสรรพให้กับผู้อ่าน ปัจจุบันนิตยสารมาดามฟิกาโร บริหารโดยบริษัท จีเอ็มเอ็ม อินเตอร์
  พับลิชชิ่ง จำกัด ซึ่งถือหุ้นโดยบริษัทฯ ร้อยละ 70

นิตยสารเฮอร์ เวิลด์ (Her World)

  นิตยสารเฮอร์ เวิลด์เป็นนิตยสารผู้หญิงที่ได้รับความนิยมมากที่สุดในประเทศสิงคโปร์
  ได้นำมาพัฒนาให้สอดคล้องกับวิถีการดำเนินชีวิตของคนไทย
  โดยมีการปรับปรุงเนื้อหาให้เข้ากับผู้หญิงไทย
  ภายใต้คอนเซ็ปของชาวเอเชียที่กำลังมาแรงอยู่ในขณะนี้ มีการนำเสนอเรื่องราวน่าสนใจต่างๆ
  เช่น เรื่องราวเกี่ยวกับความสวยความงาม สาระและความบันเทิงที่ครบครัน รอบรู้ในทุกๆ ด้าน
  รวมถึงเรื่องของวิถีชีวิตและการใช้เวลาว่างที่มีประโยชน์และใช้ชีวิต
  โดยจะเป็นเพื่อนที่คอยให้คำแนะนำและดีที่สุดสำหรับผู้หญิง ปัจจุบันนิตยสาร เฮอร์ เวิลด์
  บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ ร้อยละ 70

นิตยสารแมกซิม (Maxim)

  นิตยสารแมกซิมเป็นนิตยสารผู้ชายที่ขายดีที่สุดในโลก โดยประเทศไทยเป็นประเทศที่ 35
  ที่พิมพ์นิตยสารฉบับนี้ เป็นนิตยสารสำหรับผู้ชายที่มีรสนิยม มีความมั่นใจในตัวเองสูง
  ผู้ชายที่อินเทรนด์แต่ไม่ตามเทรนด์ โดยที่เนื้อหาสาระแบ่งออกเป็น 5 หัวข้อใหญ่ๆ คือฉลาด เท่
  มีสาระ มีอารมณ์ขัน และอ่านสนุก และนำเสนอไลฟ์สไตล์ของผู้ชายยุคใหม่
  ไม่ว่าจะเป็นการแต่งตัว ช๊อปปิ้ง สุขภาพ โดยได้มีการผลิตและจำหน่ายฉบับแรกในเดือนมกราคม
  2548 ปัจจุบันนิตยสาร แมกซิม บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ
  ร้อยละ 70

นิตยสารอิน แมกกาซีน (In Magazine)

  In Magazine เป็นนิตยสารบันเทิงที่มุ่งเน้นที่จะสร้างตลาดใหม่ซึ่งแตกต่าง
  โดยเน้นความรักของดารา บทสัมภาษณ์เชิงลึก
  และสไตล์ของดาราที่นำไปดัดแปลงใช้กับสาวไทยทั่วไปได้ แบ่งหมวดเป็น In Love In Style
  และ Insight ตามความต้องการของกลุ่มเป้าหมาย และมีบุคลิกเด่น คือ selective
  คัดสรรเฉพาะเรื่องเด่นเพื่อประหยัดเวลาผู้อ่าน มองโลกในแง่ดี อ่านแล้วรื่นรมย์ และ
  exclusive โดยการเสาะหาสิ่งพิเศษให้กับผู้อ่าน In Magazine
  ได้วางแผงฉบับแรกในเดือนมีนาคม 2548 ปัจจุบัน In Magazine บริหารโดย บริษัท อิน
  พับลิชชิ่ง จำกัด ซึ่งบริษัทถือหุ้นร้อยละ 70

หนังสือเล่ม (Pocket Book)

  หนังสือเล่มของธุรกิจสิ่งพิมพ์ เป็นหนังสือที่จุดประกายให้กับผู้หญิง สามารถแบ่งเป็น 4
  ประเภทใหญ่ๆ คือ 1. Bliss Self Esteem ทำให้คนอ่านมองเห็นคุณค่าในตัวเอง 2. Bliss
  Style Books เป็นคู่มือการดูแลตัวเองทั้งสุขภาพและความงาม 3. Bliss Non-Fiction
  เป็นงานเขียนที่นำเสนอมุมมองต่างๆที่น่าจะสร้างแรงบันดาลใจให้กับคนอ่าน และ 4. Bliss
  Fiction เป็นวรรณกรรมแปลร่วมสมัย นอกจากนี้ ยังมี J Book
  ที่เป็นวรรณกรรมแปลร่วมสมัยของประเทศญี่ปุ่นอีกด้วย ปัจจุบัน หนังสือเล่มบริหารโดย บริษัท บลิส
  พับลิชชิ่ง จำกัด ซึ่งบริษัทฯ ถือหุ้นทั้งร้อยละ 100

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความน่าสนใจ

  นิตยสารแต่ละเล่มมีจุดเด่นที่แตกต่างกันอย่างเด่นชัดเพื่อรองรับความต้องการของกลุ่มลูกค้าที่แตกต่างกัน
  อย่างไรก็ตามสิ่งที่เหมือนกันในนิตยสารทั้งหมด ประกอบไปด้วยบทความและเนื้อหาดีๆ
  อันหลากหลายจากนักเขียนฝีมือคุณภาพ การแปลจากนักแปลมืออาชีพ
  ภาพแฟชั่นที่ทางเราสามารถนำนางแบบหรือนักแสดงชั้นนำของเมืองไทยและต่างประเทศ
  มานำเสนอในรูปแบบใหม่ๆ สร้างความแตกต่างจากนิตยสารเล่มอื่นๆที่เคยนำเสนอมา
  บริษัทฯได้พัฒนาและปรับปรุงเนื้อหาของนิตยสารแต่ละเล่มอยู่อย่างต่อเนื่อง
  เพื่อให้นิตยสารแต่ละเล่มเหมาะสมกับความต้องการของกลุ่มลูกค้าที่มีการเปลี่ยนแปลงอยู่ตลอดเวลาและสภาวการณ์ปัจจุบัน
  การปรับปรุงนี้ยังรวมถึงการจัดรูปเล่มที่สวยงาม
  ทำให้ภาพโฆษณาดูสวยงามตรงตามความต้องการของลูกค้าผู้ซื้อโฆษณา นอกจากนี้บริษัทฯ
  ยังได้มีการนำเสนอบทความโฆษณาที่ตรงต่อความต้องการของลูกค้าผู้ซื้อโฆษณาและยังมีความแปลกใหม่เพื่อเพิ่มความน่าสนใจในการอ่านให้แก่ผู้อ่าน

-   กลยุทธ์ทางด้านการส่งเสริมการขาย

  กลยุทธ์การส่งเสริมการขายสามารถแบ่งออกเป็น 2 กลุ่ม
  เพื่อรองรับกลุ่มลูกค้าผู้อ่านและผู้ซื้อโฆษณา โดยแบ่งออกเป็นประเภทดังนี้

  1) สำหรับผู้อ่าน บริษัทฯได้มีการจัดทำกิจกรรมตามสถานที่ต่างๆเพื่อประชาสัมพันธ์นิตยสาร
  อาทิเช่น อาคารสำนักงาน และมหาวิทยาลัยชั้นนำ
  โดยมีศิลปินและนักแสดงเข้ามาสร้างสีสันให้แก่กิจกรรม
  นอกจากนั้นยังมีการแนะนำผลิตภัณฑ์ใหม่ๆผ่านกิจกรรมโดยได้รับความร่วมมือจากกองบรรณาธิการและรวมถึงการแนะนำผ่านการแทรกในนิตยสาร

  2) สำหรับผู้ซื้อโฆษณา ที่มียอดซื้อในระดับสูง บริษัทฯให้สิทธิพิเศษในการจัดคิวถ่ายแฟชั่น ,
  ให้สิทธิ์ในการแนะนำสินค้าใหม่หรือลงโฆษณาเสริมได้ตามความเหมาะสม
  ,มีการประชาสัมพันธ์สินค้าผ่านทางบทความและคอลัมน์แนะนำต่างๆตามความเหมาะสม
  และมีการปรับตำแหน่งหน้าโฆษณาที่ดีขึ้น

-   กลยุทธ์ทางด้านราคา

  ทางด้านราคา บริษัทฯแบ่งกลยุทธ์ออกเป็น 2 ประเภทเช่นเดียวกันกับการส่งเสริมการขาย

  1) สำหรับกลุ่มผู้อ่าน บริษัทฯมีนโยบายลดราคาให้แก่ลูกค้า ในกรณีที่ลูกค้าสมัครสมาชิกรายปี
  นอกจากนั้นยังมีการลดราคาพิเศษในช่วงสัปดาห์หนังสือในงานมหกรรมหนังสือ

2) สำหรับลูกค้าผู้ซื้อโฆษณา บริษัทฯมีนโยบายในการปรับราคาที่ยืดหยุ่นสำหรับลูกค้าเดิม อาทิเช่น
ให้ราคาพิเศาในเล่มพิเศษนอกเหนือจากเล่มปกติที่ลูกค้าได้มีการโฆษณาหลายครั้งมให้ส่วนลดแก่ลูกค้าที่ซื้อโฆษณาระยะยาวในนิตยสารเล่มปกติ

ลักษณะลูกค้าและกลุ่มลูกค้าเป้าหมาย

  กลุ่มผู้อ่านเป้าหมาย

กลุ่มผู้อ่านเป้าหมายสามารถแบ่งได้ตามประเภทของสิ่งพิมพ์ ประกอบด้วย

-   นิตยสารอิมเมจ : ไม่จำกัดเพศหรืออายุของกลุ่มผู้อ่าน ประกอบด้วย บุคคลหลายสาขาอาชีพ
    เช่น นักเรียน นักศึกษา นักโฆษณา ผู้คนในวงการแฟชั่น และวงสังคม แพทย์ นักพัฒนา
    บรรณาธิการ นักการเมือง และคนทำงานโดยทั่วไป เป็นต้น

-   นิตยสารมาดาม ฟิกาโร : เป็นนิตยสารที่เหมาะสมสำหรับผู้หญิงที่มีอายุระหว่าง 25-35 ปี
    เป็นผู้หญิงที่มีความสนใจในแฟชั่น และศิลปะอันสวยงาม
    มีรสนิยมในการแต่งกายและการเลือกใช้ของต่างๆ

-   นิตยสารเฮอร์ เวิลด์ : เป็นนิตยสารสำหรับผู้หญิงวัยรุ่น จนถึงวัยแรกทำงาน อายุตั้งแต่
    18-28 ปี เป็นนิตยสารเพื่อแนะนำเคล็ดลับหรือสาระและบันเทิงต่างๆ
    เพื่อการใช้ชีวิตอย่างมีความสุข
    และเตรียมพร้อมสำหรับการก้าวไปสู่อีกช่วงวัยของชีวิตการทำงาน

-   นิตยสารแมกซิม : เป็นนิตยสารสำหรับผู้ชายรุ่นใหม่ มีความเป็นตัวของตัวเอง อายุระหว่าง
    18-40 ปี

-   In Magazine : เป็นนิตยสารสำหรับผู้หญิงวัย 18-29 ปี นักศึกษา คนทำงาน

-   หนังสือเล่ม : สำหรับผู้หญิง อายุ 17-35 ปี

  กลุ่มลูกค้าและช่องทางการจัดจำหน่ายสิ่งพิมพ์

ในส่วนของนิตยสาร

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด
    โดยบริษัทฯจ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท ธนบรรณ จำกัด และ บริษัทเพ็ญบุญ
    จำกัด โดยบริษัทฯจะรับคืนสินค้าภายใต้เงื่อนไขของการรับคืนสินค้าที่แต่ละบริษัทฯกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทฯโดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทฯโดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    ในส่วนของหนังสือเล่ม

-   ขายตรงให้แก่ตัวแทนจัดจำหน่าย 2 ราย คือ บริษัท งานดี จำกัด และบริษัท ซีเอ็ดยูเคชั่น
    จำกัด (มหาชน) ซึ่งแบ่งตามประเภทของหนังสือเล่ม และตัวแทนจัดจำหน่ายทั้ง 2 ราย
    จะขายต่อให้แก่ร้านหนังสือชั้นนำ โดยตัวแทนจัดจำหน่ายจะได้รับค่าตอบแทนการขาย
    เป็นร้อยละของราคาหน้าปก ตามจำนวนเล่มที่ขายได้

-   การจัดจำหน่ายผ่านทางไปรษณีย์ โดยลูกค้าติดต่อกับธุรกิจสิ่งพิมพ์โดยตรง

-   การจัดจำหน่ายเอง ในงานสัปดาห์หนังสือ

    การจัดจำหน่ายหนังสือเล่มเกือบทั้งหมดส่วนใหญ่จะเป็นการขายตรงให้แก่ตัวแทนจัดจำหน่าย

  สัดส่วนการจัดจำหน่ายสิ่งพิมพ์แบ่งตามพื้นที่ขาย

  -------------------- ------------------------- -------------------------
  พื้นที่ขาย               นิตยสาร(ร้อยละ)             หนังสือเล่ม (ร้อยละ)

  เขตกรุงเทพมหานคร      75                        70

  ต่างจังหวัด             25                        30
  -------------------- ------------------------- -------------------------

  กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  49 ของยอดขาย และขายตรงให้กับลูกค้าประมาณร้อยละ 51 ของยอดขายโฆษณาสื่อสิ่งพิมพ์

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  -------------------------------------- ---------- ---------- -----------
                                         2547       2548       2549

  รายได้รวมกันของลูกค้า 10 รายแรก            33.5       50.4       51.0
  -------------------------------------- ---------- ---------- -----------

  ในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ตลาดนิตยสารในปี 2549 มีการเจริญเติบโตเล็กน้อย ในแง่ของจำนวนหัวนิตยสาร
  โดยเฉพาะนิตยสารสำหรับกลุ่มวัยรุ่นผู้หญิง
  ส่วนนิตยสารสำหรับผู้ชายก็ได้มีการเติบโตขึ้นอย่างเห็นได้ชัด
  การที่นิตยสารหัวนอกต่างๆเปิดตัวเพิ่มขึ้นเป็นดัชนีอย่างนึงในการชี้วัดถึงการเจริญเติบโตทางด้านเศรษฐกิจ
  และกำลังการใช้จ่ายของประชาชนในเมืองไทย
  จนกระทั่งเมื่อเกิดวิกฤตทางเศรษฐกิจและการเมืองในประเทศ
  ส่วนแบ่งทางการตลาดที่ถูกแบ่งมากขึ้นจากจำนวนหัวนิตยสารทำให้นิตยสารที่มีอยู่เดิมในตลาด
  และหนังสือที่เพิ่งเปิดตัวใหม่ ต้องใช้กลยุทธ์ต่างๆ เพื่อแย่งชิงส่วนแบ่งทางการตลาดที่เท่าเดิม
  หรือมากขึ้น

  นิตยสารต่างๆ ได้ปรับปรุงคุณภาพโดยรวมของตนเอง ไม่ว่าจะเป็นในแง่ของเนื้อหา ภาพประกอบ
  ภาพปก การโฆษณา การตลาด การประชาสัมพันธ์ รวมทั้งการจัดจำหน่าย
  ทั้งนี้นั้นเกิดจากการร่วมมือกันระหว่างกองบรรณาธิการ ฝ่ายขาย และส่วนที่เกี่ยวข้อง
  ในแง่ของการตลาดและการประชาสัมพันธ์นั้น
  นิตยสารต่างๆได้มีมาตรการเพิ่มความถี่ในการประชาสัมพันธ์ผ่านสื่อต่างๆ
  ไม่ว่าจะทางตรงหรือทางอ้อม
  และได้ใช้วิธีการต่างๆทางการตลาดเพื่อให้เข้าได้ถึงผู้บริโภคมากขึ้น
  ในแง่ของการจัดจำหน่ายนั้นนิตยสารต่างๆได้พยายามที่จะจำหน่ายให้ตรงวันที่วางแผงมากขึ้นและยังมีการปรับวันที่วางแผงเพื่อให้เร็วขึ้น
  ในแง่ของภาพต่างๆที่ใช้ประกอบในนิตยสารนั้น ได้มีการว่าจ้างนางแบบ,นายแบบ
  และนักแสดงที่โด่งดังมาขึ้นปกเพื่อดึงดูดผู้อ่าน
  และยังมีการแย่งชิงผู้ที่อยู่ในกระแสขณะนั้นมาขึ้นปกหรือสัมภาษณ์เพิ่มยอดขายของนิตยสารโดยรวม
  ทั้งยอดของผู้อ่านและยอดของผู้ลงโฆษณา

  จากการศึกษาของ บริษัท นีลเส็น มีเดีย รีเสิร์ช (ประเทศไทย) จำกัด พบว่าในปี 2549
  งบโฆษณาผ่านสื่อนิตยสารมีการเติบโตลดลงร้อยละ 0.13 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 6,140 ล้านบาท

  สำหรับหนังสือเล่ม ผู้ประกอบการของหนังสือเล่มสามารถแบ่งออกเป็น 3 ขนาด คือ
  ขนาดใหญ่ได้แก่ กลุ่มอมรินทร์ ซึ่งครอบคลุมตลาดส่วนใหญ่ และแบ่งเป็นสำนักพิมพ์ต่างๆ
  ตามประเภทหนังสือที่ชัดเจน เช่น สำนักพิมพ์อมรินทร์ สำนักพิมพ์แพรวสุดสัปดาห์
  สำนักพิมพ์แพรวเอ็นเตอร์เทน สำนักพิมพ์คลีนิคบ้านและสวน สำนักพิมพ์ครัวบ้านและสวน
  สำนักพิมพ์อรุณ กลุ่มนานมีบุคส์ กลุ่มเนชั่น และกลุ่มมติชน ส่วนสำนักพิมพ์บลิส พับลิชชิ่ง
  เป็นสำนักพิมพ์ขนาดกลางที่มีความชัดเจนในการประกอบธุรกิจ
  และมุ่งเน้นตลาดที่มีโอกาสและยังไม่มีสำนักพิมพ์ใดครองตลาดอยู่
  ส่วนสำนักพิมพ์ขนาดกลางและขนาดเล็กอื่นจะมีอีกจำนวนมาก และเมื่อสำนักพิมพ์บลิส พับลิชชิ่ง
  สามารถสร้างกลุ่มผู้อ่าน และประสบความสำเร็จในการเจาะตลาดใหม่ๆ
  สำนักพิมพ์ขนาดกลางและขนาดเล็กจะพยายามเข้ามาแย่งชิงส่วนแบ่งตลาด
  อย่างไรก็ตามจากการที่ ทางสำนักพิมพ์บลิส พับลิชชิ่ง มีประสบการณ์และความเชี่ยวชาญ
  รวมทั้งการได้รับการยอมรับจากผู้อ่านสูง การเข้ามาชิงส่วนแบ่งตลาดของคู่แข่งจึงทำได้ไม่ง่าย
  นอกจากนี้สำนักพิมพ์ขนาดกลางและขนาดเล็กส่วนใหญ่จะมีปัญหาด้านบุคลากร เงินทุน
  ความต่อเนื่องในการดำเนินงาน และขาดทิศทางการดำเนินงานที่ชัดเจน

  ตลาดโฆษณาของสื่อสิ่งพิมพ์

  จากการศึกษาของบริษัท นีลเส็น มีเดีย รีเสิร์ช (ประเทศไทย)
  ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อทางนิตยสารมีส่วนแบ่งการตลาดอยู่ประมาณร้อยละ 6 ของสื่อทุกประเภทและมีมูลค่า
  ลดลงจาก 6,148 ล้านบาทในปี 2548 เป็น 6,140 ล้านบาทในปี 2549 หรือลดลงร้อยละ
  0.13 ซึ่งถือว่าแทบไม่มีการเติบโตเลย

  แผนภาพแสดงมูลค่าค่าโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  คาดการณ์ว่าในปี 2550 การแข่งขันในตลาดนิตยสาร ยังคงมีการแข่งขันที่รุนแรง
  เนื่องจากจำนวนหัวนิตยสารที่มากขึ้น ประกอบกับกระแสเล่าข่าว-เทคโนโลยีใหม่มาแรง
  นอกจากนี้ ปัจจัยจากสภาพเศรษฐกิจ และการเมืองที่ยังคงมีความไม่แน่นอน
  ยังส่งผลต่อการจับจ่ายใช้สอยของผู้บริโภคอีกด้วย
  ดังนั้นผู้ผลิตนิตยสารจำเป็นจะต้องปรับตัวให้ทันสมัยอยู่เสมอให้รับกับพฤติกรรมของผู้อ่านที่เปลี่ยนแปลงไป
  ไม่ว่าจะเป็นเรื่องของเนื้อหา ด้านการตลาด การจัดจำหน่ายและการขายโฆษณา
  และที่สำคัญคุณภาพของบทบรรณาธิการที่จะต้องปรับให้ตอบสนองความต้องการของผู้อ่านได้อย่างสูงสุด
  อย่างไรก็ตาม ในปัจจุบันจำนวนผู้อ่านหนังสือในประเทศไทยยังเป็นฐานที่เล็กมาก
  คิดเป็นเพียงแค่ร้อยละ 4.4 เท่านั้น ซึ่งยังมีโอกาสที่จะเติบโตได้อีกมากในอนาคต
  ในขณะที่ประเทศที่พัฒนาแล้วอัตราจำนวนผู้อ่านหนังสือจะสูงถึงร้อยละ 30 (ข้อมูลจาก บริษัท
  ซีเอ็ดยูเคชั่น จำกัด (มหาชน)) โดยที่นิตยสารต่างๆ ที่ออกใหม่จะเน้นกลุ่มเป้าหมายไปที่ niche
  market มากขึ้น เพื่อเจาะตลาดเฉพาะกลุ่ม ไม่ได้เป็นตลาด mass เหมือนที่เคยเป็น

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย
องค์ประกอบสำคัญในการผลิตนิตยสารและหนังสือเล่ม

1)  เนื้อเรื่อง (Content)

  ในการผลิตนิตยสารอิมเมจ
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

    ในการผลิตหนังสือเล่มจะมีวัตถุดิบหรือต้นฉบับมาจาก 3 แหล่งคือ

-   การแปลจากหนังสือต่างประเทศ โดยจ่ายค่าลิขสิทธิ์ให้แก่ผู้เขียน และจ่ายค่าแปลให้แก่ผู้แปล
    ตามราคาที่ตกลงกัน และตามจำนวนหนังสือที่ขายได้

-   การรวบรวมต้นฉบับจากนิตยสารหรือหนังสือพิมพ์ และจ่ายค่าลิขสิทธิ์ให้แก่นักเขียน
    ตามราคาที่ตกลงกัน และตามจำนวนหนังสือที่ขายได้

-   การสร้างเนื้อหาขึ้นมาใหม่ ส่วนใหญ่จะเป็นหนังสือคู่มือ เช่นคู่มือความงาม
    มีการจ่ายค่าตอบแทนให้แก่ผู้ให้เนื้อหา และผู้เขียน รูปแบบผลตอบแทนมีหลายแบบ เช่น
    จ่ายตามราคาที่ตกลงกัน และตามจำนวนหนังสือที่ขายได้

2)  บุคลากร

    บุคลากรจะเป็นพนักงานประจำ ในส่วนที่เกี่ยวกับการผลิตนิตยสารซึ่งปัจจุบันมีด้วยกัน 5
    ฉบับประกอบด้วย ฝ่ายกองบรรณาธิการ ฝ่ายศิลปกรรม และพิสูจน์อักษร รวมทั้งสิ้น 141 คน
    นอกจากนี้จะมีการจ้างช่างภาพมืออาชีพในการถ่ายภาพแฟชั่นในบางกรณี
    และจ้างนางแบบจากภายนอกทั้งในและนอกสังกัดของกลุ่มบริษัทฯ

    ในส่วนที่เกี่ยวกับการผลิตหนังสือเล่มจะประกอบด้วยพนักงานประจำ คือฝ่ายกองบรรณาธิการ
    ฝ่ายศิลปกรรม และพิสูจน์อักษร รวมทั้งสิ้น 14 คน
    นอกจากนี้กลุ่มบริษัทฯจะว่าจ้างนักแปลที่มีความถนัดในการแปลหนังสือตามแนวที่ถนัด
    และมีการจ้างนักแปลหน้าใหม่ที่มีคุณภาพ
    เพื่อให้หนังสือมีคุณภาพและมีความโดดเด่นจากหนังสือเล่มของคู่แข่ง
    สำหรับการผลิตหนังสือที่มีการสร้างเนื้อหาใหม่
    บริษัทจะคัดเลือกผู้ที่มีความชำนาญและมีชื่อเสียงในด้านต่างๆ มาเป็นผู้ให้เนื้อหา

3)  การจัดพิมพ์

    ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสารและหนังสือเล่ม
    สำหรับขั้นตอนในการจัดพิมพ์ เริ่มจากการให้โรงพิมพ์เสนอราคา
    และกลุ่มบริษัทฯจะทำการคัดเลือกโรงพิมพ์ ต่อจากนั้น
    กลุ่มบริษัทฯและโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
    และจัดจำหน่ายเป็นลำดับถัดไป

    ต้นทุนการผลิต

    ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ต้นทุนค่ากระดาษ
    ค่าใช้จ่ายค่าจ้างนางแบบ นายแบบ
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
    ค่าลิขสิทธิ์หนังสือจากต่างประเทศ
    ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสร้างสรรค์และบริหารงานกิจกรรม

  3.1 ลักษณะผลิตภัณฑ์หรือบริการ

  ธุรกิจสร้างสรรค์และบริหารงานกิจกรรม (Event Creative & Management)
  เป็นธุรกิจให้บริการเกี่ยวกับงานกิจกรรมแบบครบวงจร ตั้งแต่เสนอแนวความคิดในการจัดกิจกรรม
  จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
  เพื่อให้สามารถบริหารงานให้สอดคล้อง ตรงตามจุดมุ่งหมายของลูกค้าที่ตั้งไว้ โดยมีบริษัท
  อินเด็กซ์ อีเว้นท์ เอเจนซี่ จำกัด (มหาชน) และบริษัทในเครือ
  เป็นผู้ดูแลและดำเนินธุรกิจที่เกี่ยวเนื่องกันอย่างครบวงจร ซึ่งสามารถแบ่งได้เป็น 3 กลุ่ม คือ

1.  กลุ่มบริการสร้างสรรค์และบริหารกิจกรรม ซึ่งเป็นธุรกิจหลักแบ่งออกเป็น 3 ประเภท
    คือกิจกรรมทางการตลาดซึ่งรวมถึงงานแสดงสินค้า และงานนิทรรศการ
    กลุ่มงานประชุมและสัมมนา
    และงานบริการวางแผนและดำเนินงานจัดกิจกรรมสำหรับบุคคลทั่วไป

2.  กลุ่มบริการจัดหาอุปกรณ์และการแสดงสำหรับจัดกิจกรรม อาทิ ระบบ แสง สี เสียง
    เทคนิคพิเศษต่างๆ บริการให้เช่าเครื่องมืออุปกรณ์กล้องและเครื่องมือตัดต่อภาพและเสียง
    บริการจัดหาอุปกรณ์เครื่องเล่น รวมถึงนำเข้าการแสดงพิเศษที่น่าตื่นตาตื่นใจเพื่อดึงดูดผู้ชม
    โดยร่วมมือกับบริษัทที่เป็นพันธมิตรในต่างประเทศทั่วโลก

3.  กลุ่มบริการสนับสนุนกิจกรรมเพื่อตอบสนองแง่มุมด้านการตลาด ได้แก่
    บริการวางแผนและดำเนินการสื่อสารกิจกรรมแบบครบวงจร บริการให้คำปรึกษาด้านการตลาด
    การโฆษณาและประชาสัมพันธ์ ทั้งในส่วนของงานประชาสัมพันธ์กิจกรรม โครงการ
    และหน่วยงาน บริการลูกค้าสัมพันธ์ พร้อมศูนย์บริการข้อมูลทางโทรศัพท์
    บริการออกแบบสร้างสรรค์และผลิตป้ายและสื่อส่งเสริมการขายทุกชนิด
    รวมถึงสื่อสร้างบรรยากาศสำหรับกิจกรรมต่างๆ นอกจากนี้
    ยังมีการผลิตรายการโทรทัศน์เพื่อออกอากาศทางยูบีซี 2 รายการ ได้แก่ INVITATION และ
    STAR HUNT

  ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรมได้สร้างนวัตกรรมใหม่ให้กับภาคธุรกิจ
  ทั้งในแง่ของความคิดสร้างสรรค์และเทคโนโลยีอย่างต่อเนื่องและเสมอมา
  โดยผลงานที่มีชื่อเสียงและได้รับการกล่าวถึงในวงกว้าง ได้แก่ สาวเชคเนสกาแฟ งาน Lux
  Super Rich: The World’s Longest Catwalk งาน Bangkok Fashion City
  Extravaganza 2004 งาน กระทิงแดงคนกล้าท้ามฤตยู 2004 และงาน Esprit &
  Citibank Vertical Catwalk งานไชโยปีใหม่ 2549 ที่จัดขึ้น ณ สนามกีฬาแห่งชาติ
  และงานนิทรรศการเฉลิมพระเกียรติพระบาทสมเด็จพระเจ้าอยู่หัว
  เนื่องในโอกาสฉลองสิริราชสมบัติครบ 60 ปี
  และขบวนพาเหรดแห่งแสงสีในงานมหกรรมพืชสวนโลก ราชพฤกษ์ 2549 เป็นต้น

3.2 การตลาดและภาวะการแข่งขัน

3.2.1 นโยบายและลักษณะการตลาด

 กลยุทธ์ในการแข่งขัน

-   ตอบสนองทุกความต้องการของงานสร้างสรรค์และบริหารกิจกรรม (Full -Service Live
    Branding )

  กลุ่มบริษัทฯ อินเด็กซ์
  มีการขยายธุรกิจเพื่อสนับสนุนและรองรับทุกความต้องการในการสร้างสรรค์และบริหารกิจกรรม
  มุ่งวางแผนเชิงกลยุทธ์เพื่อเจาะลึกเข้าหากลุ่มผู้บริโภคเป้าหมายได้ถึงตัวมากขึ้น
  โดยชูจุดเด่นของผลิตภัณฑ์ สินค้า หรือองค์กร
  เพื่อสร้างความสัมพันธ์และประสบการณ์ร่วมเกี่ยวกับตราสินค้านั้นๆในใจของผู้บริโภค
  เน้นการมีส่วนร่วมของผู้บริโภคในทุกกิจกรรมที่จัดขึ้น ทั้งยังมีโครงสร้างคณะทำงานที่ยืดหยุ่น
  พร้อมปรับตัวรองรับงานกิจกรรมได้หลากหลายขนาดและรูปแบบ

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรต่างชาติกว่า 10 รายในหลายประเทศด้วยกัน
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรมสามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ใหม่ๆ รวมทั้งการนำเอาเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้เสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการนำกลุ่มเป้าหมายมาใกล้ชิดกับตราสินค้า
    และให้ได้รับประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการวางกลยุทธ์ทางการตลาดเข้ามาผสมผสาน
    และล่าสุดยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม
    และล่าสุดมีการสร้างความร่วมมือกับบริษัทที่มีชื่อเสียงและความน่าเชื่อถือสูงในด้านการจัดทำวิจัย
    เพื่อวัดผลการจัดกิจกรรมในเชิงของความสามารถในการเข้าถึงกลุ่มเป้าหมาย
    มุ่งตอบคำถามในแง่ของความคุ้มค่าของการลงทุนทำกิจกรรมให้กับลูกค้าได้อย่างเป็นรูปธรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ (Image)
    กรณีที่มีการคัดเลือกผู้จัดงานสำหรับกิจกรรมขนาดใหญ่ กลุ่มบริษัทฯ อินเด็กซ์
    ยังคงครองความได้เปรียบในเชิงภาพลักษณ์แห่งความเป็นผู้นำในการสร้างสรรค์กิจกรรมทางการตลาดที่โดดเด่น
    โดยเฉพาะงานระดับใหญ่ที่มีการกล่าวถึงในวงกว้าง (Talk of the town)
    สำหรับในปีพุทธศักราช 2549 ที่ผ่านมา กลุ่มบริษัทฯ อินเด็กซ์
    ได้มีการริเริ่มแผนปรับตัวยืดหยุ่นเพื่อรองรับงานกิจกรรมที่มีความหลากหลายได้มากขึ้น
    ทั้งในแง่ของรูปแบบและขนาดของงาน
    ซึ่งสอดคล้องกับลักษณะการจัดกิจกรรมของลูกค้าและความต้องการของตลาดอีกด้วย

    ลักษณะลูกค้าและกลุ่มลูกค้าเป้าหมาย

  กลุ่มผู้อ่านเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นลูกค้าหลักและกลุ่มเป้าหมาย
    ลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing)
    และเสริมสร้างภาพลักษณ์ของตราสินค้า (Brand Activation)
    อาทิการเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย
    เป็นต้น ลูกค้าในกลุ่มนี้มีทั้งผู้ประกอบการข้ามชาติ เช่น ยูนิลีเวอร์ แอมเวย์ เชฟโรเลต
    และผู้ประกอบการในประเทศที่ส่วนใหญ่เป็นบริษัทฯ และกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต และกลุ่มบริษัททรู เป็นต้น

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อให้ประชาชนทั่วไปมีความรู้
    ความเข้าใจ หรือจัดกิจกรรมทางการตลาด
    ดังนั้นบริการที่ใช้ส่วนใหญ่จึงเป็นกิจกรรมประเภทงานประชุม สัมมนา และงานนิทรรศการ
    ตัวอย่างของลูกค้ากลุ่มนี้ได้แก่ การท่องเที่ยวแห่งประเทศไทย
    กระทรวงวิทยาศาสตร์และเทคโนโลยี กรมส่งเสริมการส่งออก ธนาคารแห่งประเทศไทย
    และตลาดหลักทรัพย์แห่งประเทศไทย

ตารางแสดงสัดส่วนรายได้จากการให้บริการของ Indexแยกตามกลุ่มลูกค้าในช่วง 3 ปีที่ผ่านมา

  หน่วย : ร้อยละ

  -------------------------------------- ---------- ---------- -----------
  ประเภทของลูกค้า                          2547       2548       2549

  ธุรกิจเอกชน                              96.0       60.0       61.0

  หน่วยงานของรัฐ                           4.0        40.0       39.0

  รวมรายได้                               100.0      100.0      100.0
  -------------------------------------- ---------- ---------- -----------

  ในระยะ 3
  ปีที่ผ่านมากลุ่มธุรกิจสร้างสรรค์และบริหารงานกิจกรรมไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ
  30 ของรายได้รวม
  เนื่องมาจากลักษณะการรับงานครอบคลุมการให้บริการกับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

นโยบายการกำหนดราคา

  กลุ่ม Index พิจารณาจากระดับความยากง่ายของงาน
  ระยะเวลาในการดำเนินการต้นทุนการดำเนินการด้านต่างๆ ที่เป็นส่วนประกอบในการจัดกิจกรรม
  และบวกกำไรส่วนเพิ่มในการกำหนดราคาของงานเพื่อเสนอต่อลูกค้า

ช่องทางการให้บริการ

  กลุ่ม Index ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน(Pitch)

  กลุ่ม Index มีทีมงานส่วนงานการตลาดและบริหารลูกค้า (Strategic Event Planning)
  ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการของ Index โดยลูกค้าจะเชิญ Index เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ สำหรับลูกค้ารายเดิม
  ทีมงานมีหน้าที่รักษาความสัมพันธ์ที่ดีอย่างต่อเนื่อง เพื่อทราบถึงแผนการจัดกิจกรรมด้านการตลาด
  และเสนอแนวคิดในการจัดกิจกรรมใหม่ๆ แก่ลูกค้า โดยส่วนใหญ่ Index
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจมากกว่าการเข้าเสนอแผนงานแข่งกับรายอื่นๆ
  เนื่องจากผู้ร่วมทุน โดยเฉพาะกลุ่มจีเอ็มเอ็ม แกรมมี่ และกลุ่มนิตยสารเปรียว ทั้งนี้กลุ่ม Index
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

3.2.2 สภาพการแข่งขัน

การแข่งขันในช่วงแรกยังจัดว่าไม่รุนแรงมาก เนื่องจากการให้บริการตั้งอยู่บนรากฐานของธุรกิจที่อาศัยความเชี่ยวชาญเฉพาะด้าน เช่น การให้เช่าอุปกรณ์ การจัดนิทรรศการ การผลิตและจัดทำเวที และการหากิจกรรมบันเทิง เป็นต้น ด้วยการเติบโตของธุรกิจกิจกรรมในช่วง 10 ปีที่ผ่านมาทำให้มีผู้ประกอบการในลักษณะครบวงจรเกิดขึ้นมาเป็นจำนวนมาก เห็นได้จากรายชื่อผู้ประกอบการที่มีทั้งหมดกว่า 200 ราย จากการรวบรวมโดยบริษัทโฆษณาธุรกิจ จำกัด ในหนังสือ “Advertising Book 2007” การให้บริการในลักษณะกิจกรรมและนิทรรศการ (Event Management/ Exhibition Organizer) นั้นมีทั้งหมดกว่า 120 ราย ซึ่งยังไม่นับรวมบริษัทโฆษณาที่ให้บริการในลักษณะเดียวกันในบางกรณี อย่างไรก็ตามบริษัทโฆษณาจัดว่าเป็นพันธมิตรของผู้ประกอบการธุรกิจบริการสร้างสรรค์และบริหารกิจกรรมมากกว่าเป็นคู่แข่งเพราะมีความเชี่ยวชาญที่แตกต่างกัน จึงไม่สามารถลงทุนบุคคลากร หรือเครื่องมือเหมือนผู้ประกอบการด้านนี้โดยตรง ปัจจุบันผู้ประกอบการส่วนมากมีขนาดเล็กและมีบุคลากรเพียง 20-30 คน งานที่รับส่วนใหญ่เป็นกิจกรรมขนาดเล็กที่ไม่มีความต้องการความคิดสร้างสรรค์มาก และได้รับงานโดยอาศัยความสัมพันธ์ส่วนตัวเป็นหลัก ซึ่งไม่จัดว่าเป็นคู่แข่งโดยตรงของกลุ่ม Index

  ดังนั้น หากพิจารณาจากผู้ประกอบการในปัจจุบัน คู่แข่งโดยตรงของ Index มีเพียง 2-5
  รายที่มีประสบการณ์ บุคลากร และเงินทุนเพียงพอที่สามารถรับงานขนาดใหญ่คือตั้งแต่ 3
  ล้านขึ้นไป ซึ่งที่ผ่านมามีเพียง Index รายเดียวที่เน้นรับงานจัดกิจกรรมทางการตลาด
  ในขณะที่คู่แข่งรายอื่น มีลูกค้ากลุ่มเป้าหมายและงานที่รับจัดแตกต่างกันไป
  ปัจจุบันผู้ประกอบการที่เคยรับงานราชการหรือจัดนิทรรศการเป็นหลักเริ่มมีความสนใจในกิจกรรมด้านการตลาดมากขึ้น
  เนื่องจากมีมูลค่างานและอัตรากำไรที่สูงกว่า อีกทั้งมีศักยภาพในการเจริญเติบโตอย่างต่อเนื่อง
  ส่งผลให้การแข่งขันทวีความรุนแรงขึ้น

  แนวโน้มภาวะอุตสาหกรรมและการแข่งขัน

  ธุรกิจสร้างสรรค์และบริหารงานกิจกรรม
  โดยเฉพาะในส่วนของกิจกรรมทางการตลาดมีแนวโน้มเติบโตอย่างต่อเนื่องในอนาคต
  เนื่องจากนักการตลาดยังคงมองเห็นความสำคัญของการจัดกิจกรรมประเภทนี้ในภาวะที่เพิ่มมากขึ้น
  เพราะผลลัพธ์ที่ได้กลับมานั้นคุ้มค่าและให้ผลในหลายมิติ
  ประกอบกับค่าโฆษณาในสื่อหลักที่สูงขึ้นอย่างต่อเนื่อง
  ทำให้ผู้ประกอบการหลายรายเลือกเปลี่ยนมาใช้การจัดกิจกรรมทางการตลาดเพื่อส่งเสริมการขายมากขึ้น
  อีกทั้งนโยบายภาครัฐที่มีส่วนช่วยส่งเสริมการเติบโตของธุรกิจ
  โดยมีขีดจำกัดน้อยลงในเรื่องรูปแบบและขนาดของกิจกรรม
  พร้อมกันนี้ยังมีแนวโน้มที่จะมุ่งเน้นการสร้างความถี่ของกิจกรรมมากขึ้น โดยมีขนาดงานที่เล็กลง
  แต่เจาะตรงเข้าหากลุ่มเป้าหมายได้แม่นยำขึ้นด้วย

  หากวิเคราะห์ตามกลุ่มผลิตภัณฑ์
  กลุ่มอุตสาหกรรมที่มีแนวโน้มเพิ่มการใช้จ่ายเพื่อลงทุนด้านการตลาดและกิจกรรมส่งเสริมการขายต่างๆที่ไม่ใช่การโฆษณา
  คาดว่าน่าจะเป็นกลุ่มรถยนต์ สินค้าอุปโภค-บริโภค และอสังหาริมทรัพย์
  โดยกลุ่มอุตสาหกรรมที่ยังคงเติบโตอย่างต่อเนื่อง ได้แก่ ธุรกิจเครื่องดื่มแอลกอฮอล์
  และผลิตภัณฑ์ตลาดระดับบนเช่น น้ำหอม เครื่องสำอาง หรือ นาฬิกา
  ซึ่งการโฆษณาในสื่อหลักจะมีประสิทธิภาพน้อยกว่าการจัดกิจกรรมทางการตลาดที่สามารถเข้าถึงกลุ่มเป้าหมายได้มากกว่า
  อย่างไรก็ตาม
  กลุ่มสื่อสารโทรคมนาคมยังคงเป็นกลุ่มที่มีค่าใช้จ่ายด้านกิจกรรมทางการตลาดสูงอย่างต่อเนื่อง
  โดยมีการจัดงานเปิดตัวผลิตภัณฑ์ใหม่ งานเลี้ยงสำหรับสมาชิก
  และงานสร้างภาพลักษณ์ขององค์กรอย่างต่อเนื่อง

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

    บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัทฯ
    จะมีบุคลากรที่รับผิดชอบในส่วนออกแบบ คิดสร้างสรรค์
    และบริหารจัดการให้งานกิจกรรมประสบความสำเร็จตามวัตถุประสงค์และความต้องการของลูกค้า
    โดยกลุ่มบริษัทฯได้ให้ความสำคัญกับการพัฒนาความรู้และแนวคิดทางการตลาดโดยจัดให้มีการอบรมและสัมมนาในหัวข้อที่เกี่ยวข้องกับธุรกิจการให้บริการของกลุ่มบริษัทฯให้กับบุคลากรอย่างต่อเนื่องมาโดยตลอด
    ทำให้บุคลากรสามารถออกแบบและสร้างสรรค์งานกิจกรรมบนพื้นฐานแนวคิดของกลยุทธ์ทางการตลาด

2)  เครื่องมือและอุปกรณ์ในการจัดงาน

    เครื่องมือและอุปกรณ์ในการจัดงาน
    อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
    และเอฟเฟคท์ต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
    อุปกรณ์จัดเลี้ยง และอุปกรณ์อำนวยความสะดวก เช่น พัดลม เต้นท์
    ซึ่งเป็นอุปกรณ์ที่กลุ่มบริษัทฯเป็นเจ้าของเองเพื่อให้บริการลูกค้าอย่างครบวงจร โดยการผลิต
    จัดซื้อ หรือนำเข้าจากต่างประเทศ
    นอกจากนี้ยังมีอุปกรณ์ที่กลุ่มบริษัทฯเช่าหรือสั่งทำจากบริษัทคู่ค้า (Supplier) ได้แก่
    อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน
    โดยกลุ่มบริษัทฯมีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
    เพื่อความเป็นเลิศในการให้บริการ

    ต้นทุนการผลิต

    ในส่วนของต้นทุนการผลิตของกลุ่มบริษัทฯ ค่าใช้จ่ายหลัก คือ ต้นทุนการให้บริการ
    โดยต้นทุนของงานส่วนใหญ่เป็นลักษณะเหมาจ่ายร่วมกับชิ้นงานหรือลักษณะงาน

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

[1] หมายเหตุ 1. กลุ่มบริษัทได้เริ่มบริหาร F.M. 89.0 MHz Banana FM ตั้งแต่วันที่ 1
มกราคม 2548

[2] หมายเหตุ 2. กลุ่มบริษัทได้เปลี่ยนรูปแบบรายการสำหรับคลื่น F.M. 88.0 MHz. จาก Peak
FM เป็น Buzz FM ตั้งแต่วันที่ 1 มีนาคม 2549

และได้ยกเลิกการออกอากาศ โดยคืนคลื่นให้กับกรมประชาสัมพันธ์ไปตั้งแต่วันที่ 31 พฤษภาคม 2549

[3] หมายเหตุ 3. กลุ่มบริษัทได้เริ่มบริหาร F.M. 94.0 MHz Open radio FM ตั้งแต่วันที่ 1
มกราคม 2549 กลุ่มบริษัทได้บริหารสถานีร่วมกับสำนักข่าวไทยไทม์
ซึ่งเจ้าของคือสถานีวิทยุกองทับบกช่อง 5 โดยที่ Open radio เป็นรายการวิทยุคลื่นสถานีข่าวตลอด
24 ชั่วโมง

แต่ได้ยกเลิกการออกอากาศไปตั้งแต่วันที่ 31 พฤษภาคม 2549 โดยปรับเปลี่ยนรายการมาเป็น
F.M. 94.0 MHz EFM แทน ตั้งแต่วันที่ 1 กรกฎาคม 2549 เป็นต้นมา